title: Naurujooga

text: Aluksi naurujoogassa naurettiin vitseille, mutta pian huomattiin, että vitsit eivät toimineet kaikille ja osa ihmisistä koki jotkut niistä loukkaavina. Oli pakko keksiä metodi, jotta kaikki voisivat nauraa. Apu löytyi yllättävästä suunnasta. Menetelmän kannattajien mukaan nauraakseen ei nauru tarvitse syytä. Naurun voi aloittaa menetelmän kannattajien mukaan "tietoisesti", jolloin elimistö seuraa perässä ja nauraminen muuttuu pian "aidoksi". Tämän huomion jälkeen naurujoogan metodin kehittämistä jatkettiin. Pranayaman eli joogisten hengitysharjoitusten tuominen mukaan harjoituksiin yhdisti joogan nauruun. Katsekontakti lisää naurun määrää ja on tärkeä osa naurujoogaa. Niin myös harjoitusten tuoma liike, joka menetelmän kannattajien mukaan lisää tunnetta. Naurujoogan perusta on menetelmän kannattajien mukaan kuitenkin leikkimielisyys ja heittäytyminen.


title: Naurujooga

text: Suomeen naurujooga tuli vuonna 2001. Ensimmäiset ohjaajat kävivät Ruotsissa kouluttautumassa. Vuonna 2003 Essi Tolonen oli ensimmäinen tri Madan Katarian kouluttama naurujoogaohjaaja sekä kouluttaja Suomessa. Vuonna 2009 kouluttajia oli parikymmentä ja naurujoogaohjaajia parisataa.


title: Heinolan museot

text:
Heinolan museot muodostuvat kolmesta museokohteesta. Kaupunginmuseo kertoo kaupungin vaiheista 1700-luvun lopulta 1930-luvulle. Lisäksi siellä on porvariskodin interiöörejä 1800-luvulta, mitali – ja rahakokoelmat ja suuri kokoelma Anja Juurikkalan Arabialle suunnittelemia esineitä. Heinolan kaupunginmuseo on tullut tunnetuksi eri aika – ja tyylikausia esittelevistä näyttelyistään. Taidemuseossa on pysyvästi esillä Kokoelma Spranger, joka esittelee eurooppalaista posliinia 1700—1900-luvuilta sekä Ministeri P. J. Hynnisen taidesäätiön kirjasto. Taidemuseo järjestää vaihtuvia näyttelyjä ympäri vuoden. Viereisessä WPK-talossa sijaitsee Galleria Lambert, jossa vuoroin esitellään suomalaista taidetta 1920–2000-luvuilta (Niilo Helanderin kokoelma, Heinolan taidemuseon kokoelma) tai vaihtuvia näyttelyjä. Lääninkivalteri Aschanin talon portilta astutaan 200 vuotta ajassa taaksepäin talon pihaan ja puutarhaan. Sisällä kustavilaisen ajan huonekalut, tapetit ja käyttöesineet, ovet ja ikkunat, kertovat maaherran ajan Heinolasta. Talon puutarha on laadittu 1700-luvun lopun tapaan ja joka kesä siellä kasvatetaan tuon ajan hyöty – ja koristekasveja.
Heinolan museotoimenjohtajan Kari-Paavo Kokin irtisanoutuminen marraskuussa 2015 aiheutti kulttuurishokin. Syynä irtisanoutumiseen olivat Heinolan kaupungin museotoimintaan kohdistamat säästöt.


title: Heinolan museot

text:
Heinolan kaupunginmuseon rakennuksen piirustukset on allekirjoittanut maanmittausinsinööri A. F. Stormbom. Rakennuksen julkisivua leimaa pitkä ikkunarivi, joka on saanut molempiin päihinsä korosteeksi päätykolmiot eli frontonit reunimmaisten ikkunoiden päälle. Koristelu on vähäistä keskittyen lähinnä kattolistassa kulkevaan hammaslistaan sekä kuistin ikkunoiden ruutujakoon.
Talon rakennutti itselleen vuonna 1872 kauppias Ulrik Lindholm (1825–90). Hän oli kotoisin Hollolasta. Lindholm loi itselleen omaisuuden, johon kuului mm. viinatehdas ja useita kauppaliikkeitä. Hän määräsi testamentissaan koko omaisuutensa sosiaalisiin tarkoituksiin sekä mm. nykyisen museorakennuksen Heinolan kaupungille, joka muutti sen pian raatihuoneeksi.
Heinolan kaupunginmuseo on toiminut rakennuksessa vuodesta 1984 lähtien. Taloa muutettaessa museoksi pyrittiin rakennuksen alkuperäistä asua palauttamaan mm. ottamalla esiin leveät lattialaudat, rakentamalla seiniä alkuperäisille paikoilleen sekä sulkemalla myöhemmin tehtyjä ikkuna- ja oviaukkoja.


title: Heinolan museot

text: Heinolan taidemuseo aloitti toimintansa vuonna 1991 rakennuksessa, joka on valmistunut n. 1830. Rakennusmestarina toimi puuseppä Jacob Nygrén (1768–1836). Talon rakentajalle ominaisia piirteitä rakennuksessa ovat ruusu- ja laakerinlehtikoristeet. Talon ulkoasu on säilynyt lähes alkuperäisenä. Länsipäätyyn on joitain vuosia valmistumisen jälkeen lisätty osa, jossa toimi puoti. Rakennuksen kadunpuoleista julkisivua leimaavat komeilla päätykolmioilla, veistetyillä ruusu-laakerinlehtiaiheilla ja konsoleilla koristetut ikkunat. Niiden nykyinen ruutujako on peräisin 1800-luvun lopun korjauksesta. Julkisivua rytmittävät valkoiseksi maalatut pilasterit sekä nurkkia korostavat harkotukset. Sisäpuolen korjauksessa 1986 palautettiin huonejako alkuperäiseksi ja kuistin sisäänkäynti alkuperäiselle paikalleen. Kaikki puulattiat, jotka voitiin korjata, korjattiin. Ovet, ikkunat ja rintapaneelit maalattiin öljymaaleilla alkuperäisen savenharmaiksi. Salin ja päätyhuoneen kattojen alkuperäiset kattomaalaukset puhdistettiin ja täydennettiin. Sisätiloihin on myös jätetty muutamia puhdistamattomia alkuperäisiä kohtia sekä kattoihin että seiniin. Talon rakennutti perheelleen kauppias Aleksander Toropoff (1780–1852). Se myytiin 1916 Heinolan kaupungille. Sen jälkeen rakennus toimi Heinolan kaupunginhotellin matkustajahuoneina. Hotellikauden jälkeen talossa oli koululuokkia ja sitten teollisuustiloja. Rakennus korjattiin 1985–86, minkä jälkeen siitä tuli käsityöläistalo työhuoneineen ja myymälöineen.


title: Heinolan museot

text:
Lääninkivalteri Aschanin talon ympäristö kertoo 1700-luvun lopun kaupunkitalomiljööstä ja Heinolan perustamisajasta. Talo valmistui 1780-luvun alussa Kymenkartanon läänin lääninkivalterin (poliisimestarin) perheen kodiksi. Mansardi- eli taitekattoisessa rakennuksessa on ollut alkuaan punamullalla sivelty pystyvuorilaudoitus ja ikkunaluukuilla varustetut 16- tai 4-ruutuiset ikkunat. Nykyinen keltamullattu vaakavuorilaudoitus sekä kuusiruutuiset ikkunat ovat peräisin 1840-luvun korjauksesta, joka on ollut talon viimeinen suuri korjaus. Silloin uusi rakennusjärjestys kielsi yhtä kerrosta korkeammat puutalot samoin kuin tulisijalla varustetut ullakkohuoneet. Samoin kiellettiin taite- eli mansardikatot. Tämän määräyksen mukaan talon taitekatto muutettiin satulakatoksi (harjakatto). Entisöinnin yhteydessä 1980-luvulla taitekatto palautettiin.
Talo edustaa monin tavoin 1700-luvun Heinolalle tyypillistä rakennusta, jossa on ns. karoliininen pohjakaava: keskellä on sali, sivuilla kaksi huonetta molemmin puolin ja salin edessä eteinen. Ullakkokerroksen molemmissa päissä on kamari. Rakennuksen sisäpuoli on säilynyt lähes kokonaan 1700-luvun asussa lukuun ottamatta keittiötä ja eteistä. Huoneissa on kustavilaiset paperitapetit sekä marmoroidut rintapaneelit. Ovet ovat kolmepeilistä rokokootyyppiä, katot ja lattiat alkuperäiset.
Lääninkivalterin talo on Suomessa harvinainen sisämaan 1700-luvun kaupunkitalo. Sisustuksineen, ulkorakennuksineen ja puutarhoineen se kertoo nykypäivän ihmisille asumisesta ja elämisestä 1700-luvun Heinolassa.


title: Heinolan museot

text: Heinolan Taidemuseon Ystävät ry:n tarkoituksena on edistää taidemuseotoimintaa ja siihen liittyvää kuvataiteen harrastusta Heinolan alueella sekä toimia kuvataidetta harrastavien ja siitä kiinnostuneiden henkilöiden ja yhteisöjen yhdyssiteenä. Tarkoituksensa toteuttamiseksi yhdistys tukee Heinolan taidemuseota taide- ja muin lahjoituksin, järjestää luentotilaisuuksia ja tutustumiskäyntejä sekä retkiä taidetilaisuuksiin. Yhdistys voi ottaa vastaan avustuksia, lahjoituksia ja testamentteja, omistaa toimintaansa varten tarpeellista irtainta ja kiinteää omaisuutta sekä asianomaisen luvan saatuaan kerätä varoja järjestämällä arpajaisia, myyjäisiä ja talkootoimintaa. Yhdistyksellä on vuonna 2012 n. 470 jäsentä.


title: Henry Ojutkangas

text: Henry Ojutkangas (s. 3. huhtikuuta 1952 Kannus) on suomalainen laulaja, kitaristi ja huuliharpisti. Ojutkankaan oma yhtye on Henry O'Band, jonka lisäksi hän on soittanut useissa rock-, blues- ja jazzyhtyeissä. Hän on muun muassa esiintynyt duona Pepe Ahlqvistin kanssa ja toiminut kaksi vuotta Oiling Boiling Rhythm'n Blues Bandin solistina ja kitaristina. Ojutkangas on käyttänyt taiteilijanimeä Henry O.


title: Tanz der Lemminge

text: Tanz der Lemminge (julkaistu Britanniassa ja Yhdysvalloissa nimellä Dance of the Lemmings, Italiassa nimellä Journey Into a Dream (Viaggio In Un Sogno)) on Amon Düül II-yhtyeen studioalbumi vuodelta 1971. Edellisen albumin tapaan albumi julkaistiin tupla-lp:nä. Albumi jakautuu kolmeen puolet täyttävään sävellykseen ja viimeisellä puolella on kolme irrallista sävellystä. C- ja D-puolet toimivat myös "Chamsin"-nimisen elokuvan soundtrackina.


title: Tanz der Lemminge

text: "SYNTELMAN'S MARCH OF THE ROARING SEVENTIES" () – 15:51


title: Tanz der Lemminge

text: "RESTLESS SKYLIGHT-TRANSISTOR-CHILD" () – 19:33


title: Tanz der Lemminge

text: "CHAMSIN SOUNDTRACK" ()


title: Tanz der Lemminge

text: "CHAMSIN SOUNDTRACK" ()sekä:


title: Ekenäs högstadieskola

text: Ekenäs högstadieskola on Tammisaaressa sijaitseva ruotsinkielinen yläasteen koulu. Koulussa on vuosiluokat 7-9.


title: Seminarieskolan

text: Seminarieskolan on Tammisaaressa sijaitseva ruotsinkielinen ala-aste.


title: Marie Dubois

text: Marie Dubois (12. tammikuuta 1937 Pariisi – 15. lokakuuta 2014) oli ranskalainen näyttelijä. Hän sai parhaan naissivuosan César-palkinnon elokuvasta "La menace" ja oli uudelleen ehdolla samassa luokassa elokuvasta "Yhden miehen helvetti". Muita elokuvia, joissa Dubois esiintyi, olivat "Ampukaa pianistia", "Jules ja Jim", "Pariisin varas", "Le rouble à deux faces", "La ronde", "Suuri huviretki", "Nuo rohkeat miehet hilpeissä kaaroissaan", "Rakkaus Roomassa", "Les arpenteurs", "Ystäväpiiri", "Kultainen käärme", "Amerikan setä" ja "Garçon!".


title: Marie Dubois

text: Dubois meni vuonna 1961 naimisiin Serge Rousseaun kanssa, ja avioliitto kesti miehen kuolemaan asti vuonna 2007.


title: Pierre Arditi

text: Pierre Marie Denis Arditi (s. 1. joulukuuta 1944 Pariisi) on ranskalainen näyttelijä. Hän on taidemaalari George Arditin ja belgialaisen äidin lapsi. Hänen siskonsa on näyttelijä Catherine Arditi.


title: Pierre Arditi

text: Arditi on usein esiintynyt romanttisissa rooleissa. Hän voitti vuonna 1987 parhaan miessivuosan César-palkinnon elokuvasta "Musta hehku" ja vuonna 1994 parhaan miespääosan César-palkinnon elokuvasta "Smoking/No Smoking". Arditi on myös dubannut Christopher Reeven ääntä. Hänestä tehtiin Kunnialegioonan ritari vuonna 2002. Hän oli Ordre National du Mériten ritari vuodesta 1994, ja hänestä tehtiin sen upseeri vuonna 2005.


title: Pierre Arditi

text: Arditin kumppani on Évelyne Bouix.


title: Hammasahvenet

text: Hammasahvenet (Sparidae) on ahvenkaloihin kuuluva heimo. Heimon lajeja tavataan kaikista lämpimistä ja lauhkeista valtameristä.


title: Hammasahvenet

text: Varhaisimmat hammasahventen heimoon kuuluvien lajien fossiilit on ajoitettu eoseenikaudelle. Nykyään heimoon kuuluu lähteestä riippuen 33–35 sukua ja 112–115 lajia. Toisinaan hammasahvenet jaetaan 6 alaheimoon, jotka ovat "Boopsinae", "Denticinae", "Diplodinae", "Pagellinae", "Pagrinae" ja "Sparinae", mutta ne eivät välttämättä ole monofyleettisiä. Yleensä heimo luetaan kuuluvaksi alalahkoon Percoidea, mutta eräät tutkijat luokittelevat hammasahvenet yhdessä pikarellien ("Cheilodactylidae"), putsarien ("Lethrinidae") ja pentojen ("Nemipteridae") kanssa alalahkoon "Sparoidei".


title: Hammasahvenet

text: Hammasahvenet ovat keskikokoisia tai suurehkoja kaloja ja ne kasvavat suurimmillaan 75–20 cm:n mittaisiksi. Ne ovat korkearuumiisia, litteähköjä ja suuripäisiä kaloja ja niiden otsaprofiili on jyrkkä. Selkäevä ja rintaevät ovat pitkät. Hampaat ovat kookkaat ja hyvin kehittyneet. Niitä on kahdenlaisia: kartiomaisia ja levymäisiä. Monet hammasahvenista ovat hermafrodiitteja ja niillä on sekä koiraan että naaraan sukupuolielimet. Osa lajeista vaihtaa sukupuoltaan kasvaessaan. Pohjaväriltään lajit ovat useimmiten harmaita, ruskeita tai punertavia ja ruumiissa on usein tummia tai värikkäitä laikkuja tai juovia.


title: Hammasahvenet

text: Hammasahvenia tavataan lämpimistä ja lauhkeista vesistä Atlantilta, Välimereltä, Intian valtamereltä ja Tyyneltämereltä. Ne elävät yleensä matalassa vedessä lähellä rannikkoa ja pienet lajit elävät pienissä parvissa, suuremmat yleensä yksinään syvemmissä vesissä. Toisinaan niitä tavataan myös murtovesistä. Hammasahvenien ravintoa ovat kovakuoriset selkärangattomat eläimet. Monet heimon lajeista ovat kaupallisesti tärkeitä ruokakaloja ja niitä myös viljellään. Erityisesti Japanissa punahammasahven on yleinen ruokakala.


title: Nelly Borgeaud

text: Nelly Borgeaud (29. marraskuuta 1931 Geneve, Sveitsi – 14. heinäkuuta 2004 Creuse, Ranska) oli ranskalainen näyttelijä. Hän esiintyi yli 40 elokuvassa vuosina 1955–2001. Elokuvien joukossa ovat "Musta kansio" (1955), "Codine" (1963), "Mies joka rakasti naisia" (1977), "Amerikan setä" (1980) ja "Tumultes" (1990).


title: Jatiyo Sangshad

text: Jatiya Sangsad ( "Jatiyô Sôngsôd") on Bangladeshin yksikamarinen ja 300-paikkainen parlamentti. Parlamentin jäsenet valitaan viisivuotiskaudeksi suoralla äänestyksellä alueellisista vaalipiireistä. Parlamenttipaikoista 45 on varattu naisille.


title: Jatiyo Sangshad

text: Awami-liitto voitti joulukuun 2008 parlamenttivaalit ylivoimaisella ääntenenemmistöllä. Puolueen johtaja Sheikh Hasina valittiin tammikuussa 2009 Bangladeshin pääministeriksi. Yhdeksän puolueen muodostama "Grand Alliance" sai 261 paikkaa 300:sta. Awami-liiton vetämä liittouma sai parlamenttiin 230 oman puolueen edustajaa. Parlamentti kokoontuu Jatiyo Sangshad Bhaban -parlamenttirakennuksessa maan pääkaupungissa Dhakassa.


title: Christophe Hurni

text: Christophe Hurni (s. 1. joulukuuta 1962) on sveitsiläinen moottoriurheilija. Hän aloitti uransa karting-sarjoissa. Vuosina 1987–1990 Hurni kilpaili Sveitsin Formula 3 -sarjassa sijoittuen parhaimmillaan sarjan neljänneksi vuosina 1989 ja 1990. Tämän jälkeen Hurni piti pitkää taukoa moottoriurheilusta, kunnes hän teki paluun vuonna 2005 kilpailemalla Sveitsin Formula Renault -sarjassa sijoittuen 11:nneksi. Hän kilpaili samassa sarjassa myös vuosina 2008 ja 2010 vaihtelevalla menestyksellä. Vuonna 2011 Hurni kilpaili GP3-sarjan päätöskilpailuissa Jenzer-tallissa sijoittuen kilpailuissa sijoille 16 ja 20. Hurni on 48-vuotiaana vanhin GP3-sarjassa kilpaillut kuljettaja.


title: Netišyn

text: Netišyn (; ) on kaupunki Länsi-Ukrainassa Hmelnytskyin alueella. Kaupungin asukasluku on 36 741 (2013). Aluehallinnossa Netišyn on suoraan Hmelnytskyin alueen alainen hallinnollinen subjekti. Kaupungin aseman paikkakunta sai vuonna 1984.


title: Netišyn

text: Kaupungin lähistöllä, noin kolme kilometriä keskustan eteläpuolella, sijaitsee Hmelnytskyin ydinvoimalaitos (koordinaatit ).


title: Antonín Raymond

text: Antonin Raymond (oik. Antonín Reimann; 10. toukokuuta 1888 Kladno – 21. marraskuuta 1976 Langhorne, Pennsylvania) oli tšekkoslovakialainen arkkitehti, joka asui ja työskenteli Yhdysvalloissa sekä Japanissa. Työuran alkuvaiheen yhteistyö Cass Gilbertin ja Frank Lloyd Wrightin kanssa inspiroi Raymondia betonin käyttöön rakennelmissa ja niiden pinnoissa pitkin kuuden vuosikymmenen uraa. Raymond opiskeli Prahan teknillisessä yliopistossa ennen muuttoa New Yorkiin.


title: Wherever You Are

text: Wherever You Are voi viitata:


title: All About Tonight

text: All About Tonight voi viitata:


title: Brit Awards 2012

text: Vuoden 2012 Brit Awards -gaala pidettiin 21. helmikuuta 2012 järjestyksessään 32. kertaa. Tilaisuus järjestettiin Lontoon The O2 Arenalla toista kertaa. Sen juonsi James Corden. Eniten ehdokkuuksia keräsivät Ed Sheeran (neljä ehdokkuutta), Adele ja Jessie J (kolme ehdokkuutta) sekä Bon Iver, Coldplay ja Florence and the Machine (kaksi ehdokkuutta).


title: Helmet (yhtye)

text: Helmet on vuonna 1989 New Yorkissa perustettu alternative metal -yhtye. Yhtyeen perusti Oregonista kotoisin oleva Page Hamilton, joka oli muuttanut New Yorkiin opiskelemaan jazzia. Jazzin sijasta hän sai vaikutteita post punk -yhtyeistä, kuten Sonic Youth, Killing Joke ja Big Black. Hän perusti Helmetin, joka tunnetaan siihen aikaan harvinaisella dropped D -kitaravireellä soitetuista kappaleista. Helmet on ollut osaltaan vaikuttamassa nu-metallin syntyyn, muun muassa aggressiivisten riffiensä ansioista.


title: Helmet (yhtye)

text: Helmet tuli laajemmin tunnetuksi siirryttyään Interscope Recordsille alkuvuodesta 1992. MTV näytti Helmetin videoita, ja albumi "Meantime" nousi Billboardin albumilistalla sijalle 68. Sen jälkeen ilmestyneet "Betty" (1994) ja "Aftertaste" (1997) olivat parhaimmillaan listasijoituksilla 45 ja 47.


title: Helmet (yhtye)

text: Helmet hajosi Aftertasten maailmankiertueen jälkeen vuonna 1998. Hamilton alkoi tehdä Helmet-nimellä uudelleen musiikkia vuonna 2004. Hän on nykyisin yhtyeen ainoa alkuperäisjäsen.


title: Helmet (yhtye)

text: Helmet on vieraillut Suomessa vuosina 1997 ja 2009, ja yhtyeen oli tarkoitus vierailla uudestaan syyskuussa 2014 Nosturissa kolmannen albuminsa "Bettyn" 20-vuotisjuhlien merkeissä, mutta Hamiltonin isän kuoleman takia keikka peruuntui kokonaan, eikä sitä muiden maiden keikkojen tapaan saatu järjestetyksi uudelleen. Helmet vieraili Suomessa toisen kerran 4. helmikuuta 2017 Tampereen Klubilla, soittaen Betty ja In The Meantime -albumit kokonaisuudessaan.


title: Hondurasin vaakuna

text: Hondurasin vaakuna on Hondurasin tunnus lipun, kansallislaulun ja moton ohella.


title: Hondurasin vaakuna

text: Tasasivunen kolmio kuvaa vaakunassa tasa-arvoa ja oikeutta. Tornit symboloivat itsenäisyyttä ja itsemääräämisoikeutta. Niiden välissä on tulivuori ja sen yllä nouseva aurinko ja sateenkaari. Kilpeä kiertää Teksti "República de Honduras, Libre, Soberana e Independiente" eli maan nimi ja motto, sekä päivämäärä "15 de Septiembre 1821", jolloin maa julistautui itsenäiseksi. Kilven yläpuolella on nuoliviini, josta roikkuu kaksi runsaudensarvea. Vuorilla kasvaa tammia ja havupuita ja kilven alla on vanha kaivos ja kaivosten työkaluja.


title: Ann Elen Skjelbreid

text: Ann-Elen Skejelbreid (s. 13. syyskuuta 1971) on norjalainen entinen ampumahiihtäjä. Hänen siskonsa Liv Grete Poirée on myös ampumahiihtäjä.


title: Georg Borgström

text:
Georg Arne Borgström (5. toukokuuta 1912 Habo – 7. helmikuuta 1990 Göteborg) oli ruotsalaissyntyinen ravitsemuskysymysten tutkija. Hänellä oli Michiganin valtionyliopistossa (Michigan State University) professuuri ensin elintarviketekniikassa, sitten talousmaantieteessä. Borgströmistä tuli maailmankuulu kirjoituksilla, jotka käsittelivät köyhien ja rikkaiden maiden osuuksia maailman resursseista, luonnon riistoa ja elintarvikepulaa. "Expressen" nimesi hänet 1967 maailman tärkeimmäksi ruotsalaiseksi.
Georg Borgströmin vanhemmat olivat kirkkoherra Algot Borgström ja Anna Borgström, omaa sukua Littorin. Georg Borgström opiskeli Lundin yliopistossa pääaineenaan kasvitiede. Hänestä tuli filosofian maisteri 1933 ja lisensiaatti 1936. Hän väitteli 1939 kasvifysiologiaa koskevalla väitöskirjalla "The Transverse Reaction of Plants". Väitöskirja sai kohtalaisen arvosanan, mutta sitä moitittiin liian vähästä empiriasta ja runsaasta painottumisesta kirjallisiin lähteisiin. Borgströmistä tuli kasvifysiologian dosentti Lundin yliopistossa 1940 ja elintarviketekniikan dosentti Chalmersin teknillisessä korkeakoulussa 1951.


title: Georg Borgström

text: Borgström otettiin vuonna 1941 Johnson-konsernin palvelukseen. Hänen tehtävänsä oli suunnitella kasvinviljelyä ja kylmäsäilöntää tutkiva laitos ja toimia sen johtajana. Vuonna 1948 hänet kutsuttiin Ruotsin säilöntätutkimusinstituutin johtajaksi Göteborgiin. Instituuttia ylläpiti säätiö, jonka jäseninä olivat Ruotsin valtio ja viitisenkymmentä yritystä. Vuoden 1948 joulukuussa Borgström piti radiossa esitelmän, jossa pohti maailman ravintotilannetta. Esitelmätoimintaansa hän jatkoi seuraavina vuosina ja kokosi huolestuneet näkemyksensä 1953 kirjaan "Jorden – vårt öde". Esipuheessa todettiin, että ruoantuotanto vaati poikkeuksellisia toimenpiteitä, jos katastrofi haluttiin välttää.


title: Georg Borgström

text: Suuret säilöntäyritykset ilmaisivat jo 1950-luvun alussa tyytymättömyytensä Borgströmin toimintaan. Hänen katsottiin käyttävän liikaa aikaa yleisiin asioihin ja julkisiin esiintymisiin. Vuoden 1955 lopussa instituutin hallitus kehotti Borgströmiä hakeutumaan toisiin tehtäviin. Borgström erosi johtajan tehtävästä elokuussa 1956 ja siirtyi Yhdysvaltoihin Michiganin valtionyliopistoon, jossa hän opetti 25 vuotta. Vuonna 1962 hänestä tuli Yhdysvaltain kansalainen. Vuosina 1974–79 hän toimi vierailevana professorina Göteborgin yliopistossa. Vuonna 1967 Borgströmistä tuli American Society for the Advancement of Sciencen ja World Academy of Art and Sciencen jäsen, ja vuonna 1980 hänet kutsuttiin Ruotsin Kuninkaallisen tiedeakatemian (Kungliga Vetenskapsakademien) ulkojäseneksi 1980.


title: Georg Borgström

text:
Borgström arvosteli tutkijoita liiallisesta erikoistumisesta ja yleisnäkemyksen puutteesta. Itse hän oli syntetisoija, joka ei tehnyt empiiristä tutkimusta. Borgström toi maataloustieteelliseen keskusteluun pari havainnollistavaa käsitettä. Toinen oli "väestöekvivalentti" (population equivalent). Sillä Borgström tarkoitti sitä, miten suurta ihmismäärää tietyn alueen karja vastasi. Käsitteellä "haamualue" (ghost acreage) Borgström kuvasi, paljonko maata jokin valtio tarvitsisi, jotta maidosta saataisiin sama määrä proteiinia kuin väestölle hankitusta kalasta. Tällä Borgström ennakoi käsitettä "ekologinen jalanjälki".
Borgström oli huolestunut ruoan riittävyydestä maapallolla, jonka väestö kasvoi jatkuvasti. Hän arvosteli voimakkaasti sitä, että rikkaat valtiot käyttivät suhteettoman suuren osan luonnonvaroista. Borgström totesi, että kalat olivat korvaamaton proteiinin lähde köyhille maille. Kuitenkin esimerkiksi proteiinivajauksesta kärsivän Perun merialueelta pyydetyt kalat vietiin pääosin Yhdysvaltoihin ja Eurooppaan eläinten ruoaksi.


title: Georg Borgström

text: Borgström vaati reilumpaa maailmanjärjestystä, elintarvikkeiden varastoinnin parantamista, tiukkaa syntyvyyden sääntelyä, voimavarojen siirtoa varustelusta tärkeämpiin tehtäviin, suurempaa panostusta ongelmien ratkaisemiseksi tarvittavaan tutkimustyöhön ja ekologisten asioiden sisällyttämistä eri asteiden opetukseen.


title: Georg Borgström

text:
Borgströmiä luonnehdittiin tuhon profeetaksi ja pessimisteistä pessimistisimmäksi. Itse hän piti itseään realistina. Ruotsalainen fyysikko Tor Ragnar Gerholm ihmetteli, miten joku saattoi ottaa Borgströmin näkemyksiä todesta. Borgströmistä väitöskirjan kirjoittanut Björn-Ola Linnér toteaa Borgströmin osuneen eräissä ennusteissaan varsin oikeaan. Linnérin mielestä Borgström jätti joka tapauksessa keskusteluun arvokkaita aineksia, esimerkiksi vaatimuksen ruoan tasaisemmasta jaosta.
Georg Borgström. Artikkeli ruotsinkielisessä Wikipediassa.


title: Rémi Ochlik

text: Rémi Ochlik (1983 Lorraine – 22. helmikuuta 2012 Homs) oli ranskalainen kuvajournalisti ja valokuvaaja. Ochlik tunnettiin parhaiten konflikti- ja sotavalokuvaajana. Ochlik sai surmansa yhdessä toimittaja Marie Colvinin kanssa Syyrian kansannousun aikana Homsin kaupungin pommituksissa helmikuussa 2012.


title: Rémi Ochlik

text: Opiskeltuaan valokuvausta Pariisissa Ochlik matkusti kuvaamaan konfliktia Haitiin vuonna 2004. Seuraavana vuonna hän perusti IP3 Press -kuvatoimiston Pariisissa kahden muun kuvaajan kanssa. Ochlik kuvasi konfliktia Kongon demokraattisessa tasavallassa vuonna 2008 ja palasi Haitiin vuonna 2010 kuvaamaan koleraepidemiaa ja presidentinvaalia. Ochlik kuvasi Arabikevään vallankumouksia Tunisiassa ja Egyptissä sekä Libyan sisällissotaa. Ochlik voitti vuoden 2012 World Press Photo -kilpailun ykkössijan sarjassa "General News" valokuvallaan Libyan sisällissodasta.


title: Liz Smith

text: Liz Smith MBE ("Betty Gleadle"; 11. joulukuuta 1921 Scunthorpe, Lincolnshire – 24. joulukuuta 2016 Worthing, West Sussex) oli brittiläinen näyttelijä. Hänet tunnetaan Norma Speakmanin roolista "Sohvanvaltaajat"-sarjasta; lisäksi hänet on nähty esimerkiksi Letitia Cropleyn roolissa "Dibleyn kirkkoherrassa". Vuonna 1984 hänelle myönnettiin parhaan naissivuosan Bafta-palkinto elokuvasta "Sikamainen juttu".


title: Liz Smith

text: Smith palveli toisen maailmansodan aikana Women's Royal Naval Servicessa. Hän meni vuonna 1945 naimisiin Intiassa tapaamansa Jack Thomasin kanssa. Parille syntyi kaksi lasta, mutta avioliitto päättyi eroon vuonna 1959. Smith teki näyttelijänä läpimurtonsa Mike Leighin elokuvassa "Bleak Moments" (1971). Hän ilmoitti lopettavansa uransa vuonna 2009 kuukausia sen jälkeen, kun oli kärsinyt aivoverenkiertohäiriöstä. Samana vuonna hänestä tehtiin Brittiläisen imperiumin ritarikunnan jäsen.


title: Marco Barba

text: Marco Antonio Barba López (s. 10. marraskuuta 1985 Sevilla) on espanjalainen moottoriurheilija.


title: Marco Barba

text: Hän kilpaili vuonna 2003 Espanjan Formula Junior 1600 -sarjassa ollen 12:s. Seuraavana vuonna hän sijoittui sarjan toiseksi. Vuonna 2004 Barba kilpaili Espanjan Formula 3 -mestaruussarjassa neljässä kilpailussa. Seuraavana vuonna hän oli sarjan kolmas Copa de España -luokassa ja kymmenes pääluokassa. Hän jatkoi pääluokassa seuraavat kaksi vuotta sijoittuen vuonna 2007 sarjan toiseksi. Vuosina 2006 ja 2008-09 Barba kilpaili myös Formula Renault 3.5 -sarjassa vaihtelevalla menestyksellä. Vuonna 2010 Barba voitti European F3 Open -sarjan mestaruuden. Samana vuonna hän ajoi kaksi kilpailua GP3-sarjassa saavuttamatta pisteitä. Vuonna 2011 Barba kilpaili Auto GP -sarjassa sijoittuen 15:nneksi. Barban veli Álvaro kilpailee International GT Open -sarjassa.


title: Riken Yamamoto

text: Riken Yamamoto (, s. 1945 Peking, Kiina) on japanilainen arkkitehti. Hän on yksi maan merkittävimmistä nykyarkkitehdeista. Etenkin hänen suunnittelemansa epäkonventionaaliset asuinrakennukset ja uudemmat suurhankkeet Japanissa ja ulkomailla ovat saaneet huomiota ja palkintoja.


title: Riken Yamamoto

text: Yamamoto valmistui Nihon-yliopistosta kandidaatiksi vuonna 1968 ja Tokion taideyliopistosta maisteriksi vuonna 1971, minkä jälkeen hän jatkoi opintojaan Tokion yliopistossa Hiroshi Haran johdolla. Oman toimistonsa ”Riken Yamamoto & Field Shop” hän perusti vuonna 1973. Yamamoto toimii professorina Jokohaman kansallisessa yliopistossa.


title: Riken Yamamoto

text: Yamamoton merkittävimpiin töihin kuuluvat esimerkiksi Kumamoton prefektuurin Hotakubo-asuinkerrostalokortteli (1991), Iwadeyaman yläaste (1996), Saitaman prefektuurin yliopisto (1999), Hiroshiman läntinen paloasema (2000), Hakodate mirai daigaku -yliopisto (2000), Shinonome Canal Court 1 -asuinkortteli (2003), Yokosukan taidemuseo (2007) ja Fussan kaupungintalo (2008).


title: Days of Wine and Roses

text: Days of Wine and Roses voi viitata:


title: Bahaman vaakuna

text: Bahaman vaakuna on Bahaman liittovaltion tunnus lipun, kansallislaulun ja moton ohella. Se otettiin käyttöön vuonna 1971.


title: Bahaman vaakuna

text: Vaakunan kilven yläosassa on nouseva aurinko ja alaosassa Kolumbuksen laiva. Kypäränkoristeena on kotilo ja viisi palmunlehvää. Kilvenkannattajina on flamingo seisomassa maalla ja purjekala merellä. Vaakunassa on motto "Forward, Upward, Onward Together".


title: A Taste of Honey

text: A Taste of Honey voi viitata:


title: It’s Too Late

text: It’s Too Late voi viitata:


title: Mega Drop (Power Park)

text: Mega Drop oli 38 metriä korkea huvipuistolaite Power Park -monitoimipuistossa Alahärmässä. Laitteen valmistaja oli Fabbri.


title: Mega Drop (Power Park)

text: Laite vei matkustajat ylös hiljalleen ja odotti ylhäällä noin 45 sekuntia. Tämän jälkeen hydrauliset sylinterit toivat heidät alas. Laitteessa oli 12 paikkaa.


title: Mega Drop (Power Park)

text: Mega Drop tuli monitoimipuistoon vuonna 2002 ja sen korvasi kaudeksi 2012 uusi 75 metriä korkea ja kapasiteetiltaan suurempi 24 henkilöä kerrallaan vetävä italiaisvalmistaja Moser Ridesin toteuttama vapaapudotustorni. Uuden tornin nimi on Dragon Tower.


title: All I Wanna Do

text: All I Wanna Do voi viitata:


title: Vyšneve

text: Vyšneve (; ) on kaupunki Ukrainan Kiovan alueen Kiova-Svjatošynskyin piirissä, aivan Kiovan suurkaupungin lounaispuolella. Käytännössä Vyšneven kaupungin ja Kiovan erottaa toisistaan niiden välissä kulkeva eurooppatie . Kaupungin väkiluvuksi arvioitiin 37 457 henkeä. Koko piirin asukasluviksi Ukrainan tilastokeskus arvioi 158 835 (2013).


title: Vuoden levytyksen Grammy-palkinto

text: Vuoden levytyksen Grammy-palkinto (Record of the Year) on yksi palkinnoista, joita jaetaan vuosittain Grammy-gaalassa. Se on yksi neljästä arvostetuimmasta Grammy-palkinnosta. Palkinnon jakaa Yhdysvaltain musiikkialan ammattilaisten yhdistys, The Recording Academy (aiemmalta nimeltään National Academy of Recording Arts and Sciences).


title: Vuoden levytyksen Grammy-palkinto

text: Vuoden levytyksen Grammy-palkinto on genre-rajat ylittävä palkinto, eli se voidaan myöntää mille tahansa edellisen kelpoisuuskauden aikana (yleensä 1. lokakuuta – 30. syyskuuta) julkaistulle musiikkikappaleelle. Palkinto annetaan kaikille kappaleen levytystä edesauttaneille henkilöille, eli artistille itselleen, tuottajille, miksaajille ja masteroijille. Alkuvuosina palkinto myönnettiin vain kappaleen levyttäneelle artistille.


title: Vuoden levytyksen Grammy-palkinto

text: Vuoden levytyksen Grammy-palkinto on jaettu joka kerta ensimmäisestä gaalasta lähtien eli vuodesta 1959. Myös toinen tärkeä palkinto, vuoden laulu (Song of the Year), myönnetään yhdestä musiikkikappaleesta. Se kuitenkin myönnetään kappaleesta itsessään, joten sen vastaanottavat vain lauluntekijät (sanoittaja ja säveltäjä). Joskus vuoden levytyksen palkinto sekoitetaan myös vuoden albumin palkintoon, vaikka levytyksen palkinto myönnetään vain yhdestä levytetystä kappaleesta eikä kokonaisesta musiikkialbumista.


title: Vuoden levytyksen Grammy-palkinto

text: Vuoteen 1965 asti palkinto myönnettiin vain laulun esittäjälle, mutta sittemmin myös kappaleen tuottajille, miksaajille ja masteroijille.


title: Sokka irti

text: Sokka irti on suomalaisen rap-artisti Cheekin seitsemäs studioalbumi, ja kaiken kaikkiaan yhdeksäs sooloalbumi, joka julkaistiin 18. huhtikuuta 2012 Liiga Music Oy:n kautta. Albumin ensimmäinen single "Pyrkiny vähentää" (mukana Spekti) sai ensisoittonsa YleX:llä 13. tammikuuta 2012 ja julkaistiin digitaalisesti 16. tammikuuta 2012. Kappaleesta on julkaistu myös musiikkivideo. Albumin toinen single, nimikkokappale "Sokka irti" sai ensisoittonsa YleX:llä 21. maaliskuuta 2012 ja julkaistiin digitaalisesti 2. huhtikuuta 2012. Tästäkin kappaleesta on julkaistu musiikkivideo. Albumi sijoittui parhaimmillaan Suomen virallisen albumilistan kolmannelle sijalle.


title: Sokka irti

text: Kappale "Ne tekee" sisältää samplen Donna Summerin kappaleesta "She Works Hard For The Money". Kappale "Kyyneleet" on coverointi Sami Saaren hitistä "Onnen kyyneleet". Kappaleen "Liian viilee" kertosäkeessä räpättiin alun perin "Pimee ku Breivik, viilee ku James Dean". Cheekin levy-yhtiö Warner kuitenkin halusi, että Anders Behring Breivikiä ei mainita kappaleessa, koska he eivät halunneet tuoda tälle lisää huomiota kappaleen kautta. Niinpä albumille päätyneessä versiossa räpätään "Pimee ku Charlie Sheen, viilee ku James Dean".


title: Amanda Hendrick

text: Amanda Hendrick (s. 10. helmikuuta 1990 Glasgow) on skotlantilainen malli. Hän on työskennellyt muun muassa Christian Diorille ja Emilio Puccille. Hän on seurustellut Bring Me The Horizonin vokalistin Oliver Sykesin kanssa ja ollut mallina tämän vaateketjussa Drop Dead. Pari erosi työ kiireiden takia, mutta palasi vuoden 2012 kesällä takaisin yhteen. Vuonna 2011 Advertising Standards Authority määräsi hänen mallikuvansa poistettavaksi Drop Dead -mainoksista koska hän oli kuvissa sairaanloisen laiha. Hendrick on kasvissyöjä.


title: Chilen vaakuna

text: Chilen vaakuna on Chilen tunnus lipun, kansallislaulun ja moton ohella. Se otettiin käyttöön vuonna 1834, ja sen suunnitteli Jose Ignacio Zentuno.


title: Chilen vaakuna

text: Vaakunan kilvessä on samoja aiheita kuin maan lipussa. Valkoinen väri kuvaa Andeja, sininen taivasta ja punainen Chilen rajoja puolustaessa kaatuneita. Tähti symboloi edistystä ja kansalaishyveitä. Kilvenkannattajina on andienhirvi ja kondori. Kilven yläpuoliset kolme sulkaa kuvaavat nandua. Vaakunassa on espanjankielinen motto "Por la razón o la fuerza", suomeksi "Sovinnolla tai pakolla", jota käytettiin Chilen itsenäisyyssodassa.


title: Danilo (jalkapalloilija, 1991)

text: Danilo Luiz da Silva, yleensä vain Danilo (s. 15. heinäkuuta 1991 Bicas, Brasilia) on brasilialainen jalkapalloilija. Hän edustaa Englannin Valioliigassa pelaavaa Manchester Cityä ja on pelipaikaltaan oikea laitapuolustaja.


title: Danilo (jalkapalloilija, 1991)

text: Danilo on América Mineiron junioriakatemian kasvatti, jonne hän liittyi ollesaan 12-vuotias. Hän teki ensiesiintymisensä seuran edustusjoukkueessa vuonna 2009. Toukokuussa 2010 Danilo siirtyi Brasilian suurseura Santosiin. Hän tuli suurimmassa osassa loppukauden otteluista vaihdosta kentälle, ollen näin joukkueen niin sanottu "super-vaihtomies". Vuoden 2011 puolella hän onnistui vakiinnuttamaan pelipaikkansa joukkueen avauskokoonpanossa ja vakuutti peliesityksillään muun muassa portugalilaisseurat Porton ja Benfican. Hän pelasi täydet minuutit kaikissa 14 ottelussa Santosin voittaessa Copa Libertadoresin 2011.


title: Danilo (jalkapalloilija, 1991)

text: Kilpajuoksun puolustajasta voitti lopulta Porto, joka maksoi hänestä 13 miljoonan euron siirtokorvauksen. Hänen sopimuksensa joukkueen kanssa ulottui kesäkuuhun 2016 asti. Danilo esiteltiin portolaisseuran uutena pelaajana joulukuussa 2011 seurajoukkueiden maailmanmestaruuskilpailujen jälkeen. Hän teki ensiesiintymisensä uudessa seurassaan 22. tammikuuta 2012 ottelussa Vitória de Guimarãesia vastaan. Hän voitti Primeira Ligan mestaruuden 2012 ja 2013.


title: Danilo (jalkapalloilija, 1991)

text: 18. helmikuuta 2015 Mestarien liigan neljännesvälierien ensimmäisessä osaottelussa sveitsiläistä Baselia vastaan, Danilo tasoitti ottelun numeroihin 1–1 rangaistuspotkusta. Toisessa osaottelussa Danilo loukkaantui törmättyään oman joukkueen maalivahtiin ja hänet vietiin kentältä pois ambulanssilla.


title: Danilo (jalkapalloilija, 1991)

text: 6. maaliskuuta 2015 urheilulehti "Marca" uutisoi Porton ja Real Madridin päässeen sopimukseen Danilon siirtymisestä espanjalaisseuraan. 31. maaliskuuta 2015 madridilaisseura vahvisti siirron ja sopimuksen pituudeksi muodostui kuusi vuotta. Hänestä maksettiin 31,5 miljoonan euron siirtokorvaus. Sopimus astui voimaan kaudella 2015–2016.


title: Danilo (jalkapalloilija, 1991)

text: Danilo tuli vaihdosta kentälle Real Madridin voittoisassa Mestarien liigan loppuottelussa 2016. Realin päävalmentaja Zinédine Zidane ei antanut Danilolle paljoakaan peliaikaa kaudella 2016–2017. Jos ei oteta huomioon Primera Divisiónin ratkaisevaa päätöskierrosta ja Copa del Reyn puolivälieriä, Danilo jäi vaihtopenkille UEFA Super Cupissa sekä Mestarien liigan ja seurajoukkueiden MM-kilpailujen loppuottelussa. Sivumennen sanottuna kausi oli Real Madridin seurahistorian menestyksekkäin. Joukkue voitti yhteensä neljä pokaalia Mestarien liigasta, Primera Divisiónista, MM-kilpailuista ja UEFA Super Cupista.


title: Danilo (jalkapalloilija, 1991)

text: 23. heinäkuuta 2017 Danilo siirtyi englantilaisseura Manchester Cityyn viisivuotisella sopimuksella. Hänestä maksettiin 30 miljoonan euron siirtokorvaus, jonka lisäksi summaan voidaan lisätä lisäkorvaus menestymisen mukaan. Hän pelasi 23 ottelussa, näistä 13 avauskokoonpanossa, Cityn voittaessa Valioliigan mestaruuden kaudella 2017–2018. Hän voitti samalla kaudella myös Englannin liigacupin.


title: Danilo (jalkapalloilija, 1991)

text: Danilo pelasi kaikki ottelut Brasilian voittaessa alle 20-vuotiaiden maailmanmestaruuden 2011. Lontoon olympialaisissa 2012 hän pelasi Brasilian hopeajoukkueen neljässä ensimmäisessä ottelussa. Välierässä ja loppuottelussa hän oli vaihdossa.


title: Danilo (jalkapalloilija, 1991)

text: Danilo pelasi ensimmäisen ottelunsa Brasilian A-maajoukkueessa ystävyysottelussa Argentiinaa vastaan syyskuussa 2011. Ensimmäisen arvokilpailuottelunsa hän pelasi MM-kilpailuissa 2018 Sveitsiä vastaan.


title: Värisaflori

text: Värisaflori eli saflori ("Carthamus tinctorius") on yksivuotinen ruohovartinen mykerökukkainen kasvi, jonka kukista saadaan oranssia väriainetta ja siemenistä terveellistä öljyä. Värisaflorin värjäysainetta on kutsuttu nimellä kartamiini (CHO, CAS 36338-96-2) eli espanjanpuna. Kasvista käytetään myös nimeä väriohdake.


title: Värisaflori

text: Värisaflori jää yleensä alle metrin korkuiseksi, mutta Lähi-idässä on kaksimetrisiksi kasvavia lajikkeita. Kasvin lehdet sijaitsevat kierteisesti kiiltävässä karvattomassa varressa. Lehdet ovat lyhytruotisia tai ruodittomia ja sepiviä, ja niiden jäykkä lapa on muodoltaan puikea, ehyt sekä piikkilaitainen. Värisaflorin kukkamykeröt, jotka ovat yksittäin varren ja sen haarojen latvassa, ovat kooltaan enimmillään 3 x 4 senttimetriä. Kukkien teriö on aluksi punakeltainen ja muuttuu sitten oranssinpunaiseksi. Värisaflorin hedelmät ovat hieman päärynänmuotoisia, nelisärmäisiä, valkoisia, kiiltäviä pähkylöitä, jotka ovat 6–8 mm pitkiä.


title: Värisaflori

text: Laji muistuttaa kasvutavaltaan ja kukiltaan ohdakkeita.


title: Värisaflori

text: Värisaflori on kotoisin Etelä-Aasiasta, mutta sitä on viljelty Kiinassa, Intiassa, Persiassa ja Egyptissä esihistoriallisesta ajasta alkaen. Keskiajalla se levisi Italiaan, Ranskaan ja Espanjaan, ja espanjalaiset veivät sen Amerikkaan. Ruotsissa sitä tavataan villiintyneenä.


title: Värisaflori

text: Saflorinsiemenöljyssä on vähemmän tyydytettyjä rasvahappoja kuin muissa kasvirasvoissa. Siemenissä on usein 30–45 % rasvaa ja 34 % proteiinia. Kun siemenistä on puristettu öljy, puristusjätteet voidaan vielä käyttää karjan rehuksi. Safloria on aiemmin käytetty väriaineena. Sitä käytetään myös kansanlääkinnässä rohdoksena.


title: Värisaflori

text: Safloria kasvatetaan myös kuivakukiksi. Sen kuivatut kukinnot muistuttavat sahramia, ja safloria on myyty virheellisesti sahramin nimellä, Intiassa ja Afganistanissa sitä käytetään riisin värjäämiseen, kuten kurkumaakin.


title: Patrick Reiterer

text: Patrick Reiterer (s. 28. syyskuuta 1990 Merano) on italialainen moottoriurheilija.


title: Patrick Reiterer

text: Hän aloitti uransa karting-sarjoissa vuonna 2000. Hän kilpaili italian Formula Renault-sarjoissa vuosina 2007-08 sijoittuen sarjan 11:sta vuonna 2008. Vuonna 2009 hän kilpaili International Formula Master-sarjassa sijoittuen pisteissä yhdeksänneksi. Vuonna 2010 Reiterer ajoi GP3-sarjassa Espanjan ja Turkin kilpailut ATECH CRS GP-tallissa saavuttamatta pisteitä.


title: Hugo Boss (muotisuunnittelija)

text: Hugo Ferdinand Boss (8. heinäkuuta 1885 Metzingen, Württemberg, Saksa − 9. elokuuta 1948 Metzingen, Saksa) oli saksalainen räätäli ja vaatetehtailija.


title: Hugo Boss (muotisuunnittelija)

text: Boss oli alun perin räätäli, joka omisti pienen kaupan Metzingenissä myyden miesten pukuja ja päällystakkeja. Vuonna 1931 Boss liittyi kansallissosialistiseen puolueeseen. Ennen toista maailmansotaa ja sen aikana hänen tehtaansa valmisti muun muassa SS-upseerien univormuja, SA:n ruskeita kauluspaitoja ja Hitlerjugendin partioasuja.


title: Hugo Boss (muotisuunnittelija)

text: Boss käytti pakkotyövoimaa Puolasta ja Ranskasta, ja sodan jälkeen hänet tuomittiin Kolmannen valtakunnan kannattamisesta 80 000 markan sakkoihin. Myös hänen äänioikeutensa mitätöitiin.


title: Hugo Boss (muotisuunnittelija)

text: Nykyään Hugo Boss on suosittu maailmanlaajuinen merkki, joka valmistaa vaatteiden lisäksi muun muassa kenkiä, hajuvesiä, kelloja ja silmälaseja.


title: Yamamoto

text: Yamamoto on muun muassa seuraavien henkilöiden sukunimi:


title: Guyanan vaakuna

text: Guyanan vaakuna on Guyanan tunnus lipun, kansallislaulun ja moton ohella. Se otettiin käyttöön vuonna 1966.


title: Guyanan vaakuna

text: Kilvessä on kansalliskukka jättilumme ja kansallislintu hoatsin edustamassa maan eläimistöä ja kasvistoa. Kilvenkannattajina on kaksi jaguaaria joista toisella on hakku ja toisella sokeriruoko, kaivos- ja sokeriteollisuutta kuvaamassa. Kypäränkoristeena vaakunassa on intiaanipäällikön päähine ja kaksi timanttia. Vaakunassa on motto "One People, One Nation, One Destiny", suomeksi "Yksi kansa, yksi maa, yksi kohtalo".


title: Vynnyky

text: Vynnyky (, ) on Ukrainassa Lvivin alueella sijaitseva kaupunki. Kaupungissa oli 14 109 asukasta vuonna 2005. Vynnykyn kunta sijaitsee Lvivin kaupunkipiirin Lutšakivin hallintopiirissä.


title: Vynnyky

text: Vynnyky kuuluu puolalais-ukrainalaisen Galitsian vaikutuspiiriin, ja se on vaihtanut omistajaa vuosisatojen aikana useasti.


title: Pekka Ruuska (näyttelykuraattori)

text: Pekka Vihtori Ruuska (s. Jämsä) on suomalainen kulttuurivaikuttaja.


title: Pekka Ruuska (näyttelykuraattori)

text: Pekka Ruuska valmistui vuonna 2009 Geneven yliopistosta Sveitsistä tutkimusalueenaan mediataide. Ruuskan työskentelylle on ominaista prosessinomaisuus. Ruuska on kuratoinut m. taidenäyttelyitä Pietarin Goethe Instituutille ja toiminut panelistina kulttuurialan työllisyyttä kehittävissä seminaareissa , haastattelijana taidemessuilla ja operoinut "Art Forum" luentosarjaa. Vuosina 2009-2012 Ruuska oli perustamassa Arteles residenssiohjelmaa ja toimi sen vertaisjohtajana.


title: Pekka Ruuska (näyttelykuraattori)

text: Opiskeluaikoina Ruuska toimi tunnetussa suomalaisessa performanssiryhmässä XXX ja on yksi sen perustajista yhdessä Eero Yli-Vakkurin kanssa. XXX on kehittyvä esiintymiskonsepti, joka tähtää 24 tuntia kestävään 100 erillisen performanssin kokonaisuuteen. Ryhmä on esiintynyt mm. Brysselissä ja Euroopan vuoden 2010 kulttuuripääkaupungin Pécsin päätapahtumassa..


title: Pekka Ruuska (näyttelykuraattori)

text: Vuonna 2013 Ruuskan operoima Strata-hanke sai Taiteen edistämiskeskukselta kulttuurityön kunniamaininnan.


title: Saamelaisten kansanpuolue

text: Saamelaisten kansanpuolue () on saamelainen poliittinen puolue Norjan puolen Saamenmaalla. Puolueen on perustanut 15. lokakuuta 1999 NSR (Norgga Sámiid Riikasearvi).


title: Georgi Mosolov

text: Georgi Konstantinovitš Mosolov (, 3. toukokuuta 1926 Ufa, Baškortostan, Venäjä – 18. maaliskuuta 2018) oli neuvostoliittolainen lentäjä, sotilasarvoltaan eversti. Mosolov oli MiG-suunnittelutoimiston pääkoelentäjä ja saavutti kolme lentämisen maailmanennätystä, joista osa tapahtui MiG-21 suihkuhävittäjällä, taikka sen suoralla edeltäjällä Je-166:lla. Hän ylitti nopeusennätyksen kahdesti, sekä korkeusennätyksen yhden kerran. Eversti Mosolov palkittiin saavutuksistaan Neuvostoliiton sankarin arvolla sekä Leninin kunniamerkillä.


title: Georgi Mosolov

text: Mosolov saavutti ennätykset nopeuslennossa 2 388 km tunnissa 31. lokakuuta vuonna 1959, korkeuslennossa 34 714 metriä koekone E-166:llä (oik. Je-166) vuonna 1962 ja nopeusennätyksen 2 681 km/h.


title: Georgi Mosolov

text: Eversti Mosolov lensi MiG-21:n konetyypin ensilennon 14. helmikuuta 1955.


title: Georgi Mosolov

text: Mosolov vieraili Karjalan Lennostossa tammikuussa 1980.


title: Tšornomorsk

text: Tšornomorsk (, ennen vuotta 2016 Vladimir Iljitš Leninin mukaan Illitšivsk) on Mustanmeren rannalla Ukrainan Odessan alueella, Odessasta noin 20 kilometriä etelälounaaseen sijaitseva, kansallisesti merkittävä satamakaupunki.


title: Tšornomorsk

text: Vuoden 2013 alussa siellä asui runsas 59 700 asukasta. Kaupunki on osa aluehallinnon alaista Tšornomorskin kaupunkipiiriä, johon kuului lisäksi 7 200 asukkaan Oleksandrivkan kaupunkityyppinen taajama ja runsas 5 000 läheisten maaseutukylien asukasta.


title: Kivikoivu

text: Kivikoivu ("Betula ermanii") on koivukasveihin kuuluva kesävihanta puu, joka kasvaa alkuperäisenä Itä-Aasian rannikkoseuduilla ja saarilla. Sillä on punertavampi kaarna kuin esimerkiksi rauduskoivulla ja kovempi puuaines kuin millään muulla koivulajilla.


title: Kivikoivu

text: Kivikoivun korkeus on keskimäärin 8–12 metriä mutta enimmillään jopa 24 metriä. Sillä on vanhemmiten kellan- tai punertavanvalkoinen runko ja leveän kartiomainen latvus. Tuohi voi hilseillä puusta ohuina, paperimaisina suikaleina ja siinä on vaakasuoria korkkihuokosia. Oksat ovat siirottavia ja punaruskeita ja kuluvan kesän kasvainranka ruskeanvihreä, kalju ja nystyinen.


title: Kivikoivu

text: Kivikoivun poimuttuneet lehdet ovat sulkasuoniset ja syysväriltään keltaiset. Niiden yläpinta on harvakarvainen ja alapinta nystyinen ja keskisuonta myöten karvainen. Lehtilapa on 5–10 senttimetriä pitkä, toissahainen, kolmiomaisen puikea, pitkäsuippuinen ja tyvestä suippo tai lähes herttamainen. Lehdissä on 1–2,4 senttimetriä pitkä ja nystyinen ruoti sekä pienet korvakkeet, jotka karisevat lehtien puhjetessa. Silmut ovat 2–3 millimetriä pitkiä, perättömiä ja tahmeita. Lehtiasento on kierteinen.


title: Kivikoivu

text: Kivikoivu on yksikotinen kasvi, joka kukkii pienin, yksineuvoisin kukin vasta lehtien puhjettua kesä–heinäkuussa. Hedekukissa on vähäinen kehä ja ne muodostavat pitkiä ja riippuvia, kellertäviä norkkoja. Emikukat ovat kehättömiä ja muodostavat lyhyitä ja pystyjä, vihreitä norkkoja. Norkkoperät ovat yleensä 3–6 millimetriä pitkiä mutta joskus lähes huomaamattomia.


title: Kivikoivu

text: Emikukista kehittyy heinä–elokuussa siipipalteisia, litteitä pähkylöitä, joita suojaavat kolmiliuskaiset norkkosuomut. Pähkylöiden siipipalteet ovat pähkylän levyisiä tai kapeampia. Norkkosuomujen sivuliuskat ovat siirottavia ja keskiliuskaa vähän lyhyempiä. Hedelmänorkot ovat pähkylöiden varistessa hajoavia.


title: Kivikoivu

text: Kivikoivu kasvaa alkuperäisenä Itä-Aasian lauhkeissa osissa. Sitä tavataan Burjatiassa, Taka-Baikalian aluepiirissä ja Sahan tasavallassa Siperiassa; Kamtšatkan niemimaalla ja Sahalinin saarella Venäjän kaukoidässä; Heilongjiangissa, Jilinissä, Liaoningissa ja Sisä-Mongoliassa Pohjois-Kiinassa; Korean niemimaalla sekä Hokkaidōn, Honshūn ja Shikokun saarilla Japanissa. Kivikoivu menestyy hyvin myös Etelä-Suomessa.


title: Kivikoivu

text: Kivikoivu on mereinen, keski- tai hemiboreaalisen vyöhykkeen kasvi, joka kasvaa yleensä 1 000 – 1 700 metrin korkeudessa. Se on metsäaukioiden pioneeripuu, joka selviää myös niukkaravinteisessa maaperässä ja kuivilla kasvupaikoilla. Tavallisesti se kasvaa vuorten rinteillä puhtaina metsikköinä mutta muodostaa joskus myös sekametsiä havupuiden ja toisten lehtipuiden kanssa.


title: Kivikoivu

text: Kivikoivun nimi juontuu sen kovasta ja vahvasta puuaineksesta, josta valmistetaan huonekaluja ja rakennustarvikkeita. Siitä on jalostettu myös useita koristekasviksi soveltuvia lajikkeita, esimerkiksi matala ja leveäkasvuinen ’Grayswood Hill’ sekä oranssikaarnainen ’Hokkoda Orange’, joka on peräisin Hokkodavuorelta Japanista.


title: Rakkaus on nopeampi Piiroisen pässiäkin

text: Rakkaus on nopeampi Piiroisen pässiäkin on Wilho Ilmarin ohjaama elokuva vuodelta 1950. Se perustuu Tiituksen romaaniin "Rakkaus on nopeampi Piiroisen pässiäkin" (1920).


title: Rakkaus on nopeampi Piiroisen pässiäkin

text: Lasse Pöysti sai roolistaan miessivuosa-Jussin.


title: Rakkaus on nopeampi Piiroisen pässiäkin

text: Aikalaisarvioissa annetaan niin kiitosta kuin moitettakin. ”Naiivi aihe vaikuttaa jo kovin kuluneelta”, sanoo Olavi Veistäjä (Aamulehti), kun Valma Kivitie (Elokuva-Aitta) kiittää: ”Kerta kaikkiaan hauska ja korkeatasoinen kotimainen elokuva.”


title: Rakkaus on nopeampi Piiroisen pässiäkin

text: Myöhemmissä kritiikeissä elokuvaa luonnehditaan maanläheiseksi kansankomediaksi, jossa kaikuu savon murre, ja hauskimmaksi rooliksi nostetaan Lasse Pöystin vääräleukainen viinatrokari ”Heikki Piiparinen”, josta Pöysti sai sivuosa-Jussin. Wilho Ilmaria sanotaan taitavaksi henkilöohjaajaksi. Farssi etenee hänen käsissään kierrellen ja kaarrellen lupsakkana kansankomediana. Myös vuoropuhelu saa kiitosta.


title: Tiitus

text: Tiitus on suomalainen miehen etunimi, latinalaisperäisen Titus-nimen suomenkielinen muoto.


title: Tiitus

text: Nimi Titus johtuu todennäköisesti latinan sanasta "titulus", joka merkitsee titteliä, kunniaa tai mainetta, mutta myös hautakirjoitusta, ja täten Titus merkitsee "kunnioitettavaa". Vanhalla ajalla nimi esiintyi muun muassa vuosina 79–81 hallinneella Rooman keisari Tituksella, ja myös Raamatussa esiintyy Titus-niminen henkilö (vuoden 1933 raamatunsuomennoksessa Tiitus), apostoli Paavalin matkakumppani.


title: Tiitus

text: Suomessa nimi Tiitus on vuoden 2013 loppuun mennessä annettu noin 790 ja Titus noin 180 henkilölle. Tiituksista suurin osa on 2000-luvulla syntyneitä.


title: Tiitus

text:
Suomessa Tituksen nimipäivä oli vuodesta 1709 lähtien 4. tammikuuta. Vuonna 1890 nimi muutettiin almanakassa muotoon Tiitus, mutta vuonna 1909 se poistettiin almanakasta. Nimi kuitenkin alkoi 2000-luvulla yleistyä, ja se palautettiin vuonna 2015 samalle
päivälle


title: Tiitus

text: Ortodoksisessa kalenterissa nimi Titus esiintyy sekä 2. huhtikuuta, erään 800-luvulla eläneen pyhittäjän muistopäivänä, että 25. elokuuta, joka on Raamatun Tituksen muistopäivä.


title: Kaupunkisaamelainen

text: Kaupunkisaamelainen tai citysaamelainen on saamelaisalueelta pois muuttaneiden tai muualla syntyneiden saamelaisten itsestään käyttämä nimitys.


title: Silene stenophylla

text: "Silene stenophylla" on Venäjällä Siperian tundralla kasvava valkokukkainen kohokkilaji.


title: Silene stenophylla

text: Vuonna 2012 uutisoitiin, että tutkijat ovat onnistuneet kasvattamaan kasvin yksilöitä 30000 vuotta sitten Siperiassa ikiroutaan säilöytyneistä siemenistä. Laboratoriossa lisätyt yksilöt eivät muistuttaneet ulkonäöltään täsmälleen lajin nykyisin eläviä yksilöitä.


title: Maxime Lestienne

text: Maxime Lestienne (s. 17. kesäkuuta 1992 Mouscron, Belgia) on belgialainen jalkapalloilija, pelipaikaltaan laituri. Hän edustaa belgialaista Club Bruggea.


title: Maxime Lestienne

text: Lestinne aloitti jalkapallon pelaamisen RE Mouscronissa vuonna 1996. Seuran edustusjoukkueeseen hän nousi vuonna 2008. Mouscronin ajauduttua konkurssiin Lestienne siirtyi ilmaisella siirrolla Club Bruggeen 6. tammikuuta 2010, josta hän siirtyi PSV Eindhoveniin ja vuonna 2016 Rubin Kazaniin.


title: Börje Larsson

text: Börje Hjalmar Larsson (16. helmikuuta 1910 – 19. tammikuuta 1982) oli ruotsalainen elokuvaohjaaja, käsikirjoittaja ja laulujen sanoittaja. Hänet tunnetaan eritoten useista 1940-luvun komediaelokuvistaan, joissa näkyy taitava juonenkehittely ja kehittynyt komiikan taju.


title: Börje Larsson

text: Larsson laati ensimmäisen elokuvakäsikirjoituksensa 23-vuotiaana. Tuottelias elokuvamies teki käsikirjoituksia myös elokuviin joita ei itse ohjannut. 1940-luvulla Larsson ohjasi lukuisia musiikkipitoisia komediaelokuvia, ja ne saivat enimmäkseen suopeaa kritiikkiä. Linjasta poikkesi kolmiodraama "Narkos" (1944).


title: Börje Larsson

text: 1950-luvulla Larsson ohjasi tummasävyisempiä elokuvia. "" (1954) edusti ohjaajalleen epätyypillistä yhteiskuntarealistista elokuvaa. Vuonna 1957 Larsson palasi komedian pariin elokuvalla "Ken leikkiin ryhtyy..." ja sai hyvät arvostelut. Hänen kolmea Åsa-Nisse-filmatisointiaan on sitä vastoin luonnehdittu taiteelliseksi alamäeksi. Larssonin viimeinen ohjaustyö "Salta gubbar och sextanter" (1965) on komedia.


title: Börje Larsson

text: Börje Larsson avioitui vuonna 1936 kirjailija Linda Larssonin kanssa.


title: Aurinko, isäni

text: Aurinko, isäni () on Nils-Aslak Valkeapään runoteos, jonka osana ovat historialliset valokuvat saamelaisista. Teos sai ensimmäisenä saamenkielisenä teoksena Pohjoismaiden neuvoston kirjallisuuspalkinnon 1991. Pekka Sammallahti on kääntänyt runot suomeksi teoksessa "Aurinko, isäni", joka on ilmestynyt ilman alkuteoksen valokuvia. Esipuheen mukaan käännös toimii oppaana saamelaiseen alkuperäisteokseen.


title: Pokrovsk (Ukraina)

text: Pokrovsk () on Ukrainassa Donetskin alueella sijaitseva kaupunki. Kaupungin nimi vaihdettiin vuonna 2016, johon saakka paikkakunta tunnettiin nimellä "Krasnoarmijsk" (, ) ja vuoteen 1938 saakka venäläisperäisellä nimellä "Grišino" (). Kaupungissa arvioitiin olevan 64 895 asukasta vuonna 2013. Kaupunkipiiriin (77 379 as. 2013 alussa) kuuluu myös Rodynsken kaupunki (10 698 as.) ja yksi kaupunkityyppinen taajama.


title: Pokrovsk (Ukraina)

text: Kaupunkia ympäröi hallinnollisesti erillinen aluehallinnon yksikkö, 32 057 asukkaan Pokrovskin piiri.


title: Mano Menezes

text: Luiz Antonio Venker de Menezes eli Mano Menezes (s. 11. kesäkuuta 1962 Passo do Sobrado, Brasilia) on brasilialainen jalkapallovalmentaja.


title: Mano Menezes

text: Hänen lempinimensä "Mano" on peräisin varhaisesta lapsuudestaan. Hänen siskollaan oli tapana kutsua häntä kyseisellä nimellä, mikä on paikallista slangia ja tarkoittaa veljeä.


title: Mano Menezes

text: Valmennettuaan Grêmiota ja Corinthiansia yhteensä viiden vuoden ajan, tarjoutui Menezesille päävalmentajan paikka Brasilian maajoukkueessa. Hän korvasi tehtävästä aikaisemmin eronneen Dungan. Menezes ei ollut Brasilian jalkapalloliiton ykkösvaihtoehto Dungan korvaajaksi, mutta edellisenä päivänä Fluminensen kieltäydyttyä vapauttamasta Muricy Ramalhoa pestiin, paikka avautui hänelle. Hänen ensimmäinen ottelunsa maajoukkueen peräsimessä oli 10. elokuuta 2010 pelattu ystävyysottelu Yhdysvaltoja vastaan.


title: Mano Menezes

text: Menezesin ensimmäinen tosikoitos vuoden 2011 Copa América päättyi Brasilian osalta pettymykseen, kun se tippui jo puolivälierissä Paraguayta vastaan. Olympialaisissa 2012 Menezes johdatti Brasilian joukkueen aina loppuotteluun saakka, mutta unelma maan historian ensimmäisestä miesten jalkapallon olympiakullasta murskautui 2–1 finaalitappioon Meksikolle. Brasilian jalkapalloliitto erotti Menezesin yllättäen marraskuun loppupuolella 2012.


title: Mano Menezes

text: Kesäkuussa 2013 Menezesin valmennusura jatkui Flamengon peräsimessä. Hän erosi tehtävästään syyskuussa 2013 tyytymättömänä mahdollisuuksiinsa muuttaa joukkuetta. Tammikuussa 2014 hänestä tuli Corinthiansin päävalmentaja. Hän luotsasi seuran Brasilian liigassa neljänneksi, mutta erosi tehtävästään heti kauden jälkeen.


title: Mano Menezes

text: Kaudeksi 2016 Menezes suuntasi Kiinan Superliigaan Shandong Lunengin päävalmentajaksi. Menezes johdatti joukkueen Aasian Mestarien liigassa puolivälieriin, mutta kausi Kiinan liigassa alkoi heikosti. Menezes erosi tehtävistään kesäkuun alussa 2016.


title: Haisyn

text: Haisyn (; ) on Ukrainassa Vinnytsjan alueella sijaitseva, Haisynin piirin keskuksena toimiva kaupunki. Kaupungissa oli 25 855 asukasta vuonna 2013, koko piirissä asukkaita oli 58 556.


title: Chick-fil-A

text: Chick-fil-A on yhdysvaltalainen pikaruokalaketju, joka on erikoistunut kanaruokiin. Yrityksen kotipaikka on College Park Georgian osavaltiossa ja se on perheomisteinen yksityinen yritys. Yrityksen historia alkaa vuodesta 1946, kun Truett Cathy avasi ensimmäisen ravintolansa nimeltään "The Dwarf Grill" Hapevillessä Georgiassa. Cathy perusti Chick-fil-A, Inc. -yrityksen 1960-luvun alussa ja avasi ravintoloita ostoskeskuksiin. Ensimmäinen ravintola avattiin ostoskeskuksessa Atlantan esikaupungissa vuonna 1967.


title: Chick-fil-A

text: Yritys on kasvanut KFC:n jälkeen toiseksi suurimmaksi kanaruokaan keskittyneistä pikaruokalaketjuista. Yrityksellä on yli 1 500 ravintolaa 39 osavaltiossa ja Washington, D.C.:ssä. Yrityksen liikevaihto oli yli 3,5 miljardia Yhdysvaltain dollaria vuonna 2010.


title: Chick-fil-A

text: Yrityksen johtaja Dan Cathy on julistanut ketjun olevan perinteisten, Raamatussa määriteltyjen perheiden kannattaja, ja yhtiö on lahjoittanut miljoonia dollareita homoliittoja vastustaville järjestöille. Cathyn kannanotot ovat synnyttäneet mielenosoituksia ja boikotteja vuoden 2012 aikana.


title: Anouk Ferjac

text: Anouk Ferjac (s. 25. toukokuuta 1932 Pariisi, Ranska) on ranskalainen näyttelijä. Hän esiintyi kaikkiaan sadassa elokuvassa ja televisio-ohjelmassa vuosina 1946–2000.


title: Ajdabiya

text: Ajdabiya () on kaupunki Al Wahatin kunnassa Koillis-Libyassa. Kaupunki sijaitsee noin 150 kilometriä etelään Bengasista. Kaupungissa asuu yli 70 000 ihmistä.


title: Sady Rebbot

text: Sady Rebbot (27. huhtikuuta 1935 Casablanca, Marokko – 12. lokakuuta 1994 Pariisi, Ranska) oli ranskalainen näyttelijä. Hän esiintyi kymmenissä elokuvissa ja televisio-ohjelmissa vuosina 1959–1994. Hän esiintyi vuonna 1962 Anna Karinan kanssa pääroolissa elokuvassa "Elää elämäänsä". Muita elokuvia, joissa hänet nähtiin, ovat esimerkiksi "Le dernier saut" (1970), "Ystävät" (1971), "Le drakkar" (1973), "Cannesissa tapahtuu" (1979) ja "Les maîtres du temps" (1982).


title: Kriterium

text: Kriterium on vuosittain järjestettävä 3-vuotiaiden ravihevosten suurin kansallinen ikäluokkakilpailu. Kriterium on Derbyn lisäksi toinen raviurheilun ns. klassisista ikäluokkakilpailuista. Suomen lisäksi Kriteriumeja järjestetään Ruotsissa, Norjassa ja Tanskassa. Ranskassa on myös Kriterium-nimisiä suurkilpailuja, mutta ne eivät ole ikäluokkalähtöjä.


title: Kriterium

text: Suomen Kriteriumit ovat ennakkomaksullisia kilpailuja, jonka palkintosummat kerätään niihin ilmoitettujen varsojen osallistumismaksuista. Ikämääritykseen muodostaa poikkeuksen Suomenhevosten Kriterium, joka on tarkoitettu 4-vuotiaille. Kilpailuihin ovat oikeutettuja osallistumaan Suomessa syntyneet hevoset. Vuonna 2012 Lämminverikriteriumin ykköspalkinto oli 75 000 euroa ja suomenhevosten 38 000.


title: Kriterium

text: Molemmat Kriteriumit kilpaillaan vuosittain Ylöjärvellä Teivon raviradalla syys-lokakuun vaihteessa. Lämminveristen kilpailu juostaan 2600 metrin matkalla ja se on järjestetty vuodesta 1972 lähtien. Suomenhevosten Kriterium juostiin ensimmäisen kerran vuonna 1975 ja sen kilpailumatkana on 2100 metriä. Teivo on järjestänyt myös vain tammoille tarkoitetun Tammakriteriumin vuodesta 1988 lähtien.


title: Kriterium

text: Ruotsin lämminverikriterium, Svenskt Travkriterium, on ravattu Tukholmassa Solvallan raviradalla vuodesta 1927. Norjassa järjestetetään Suomen tavoin Kriterium myös kylmäverisille. Molempien rotujen kilpailuja on juostu 1930-luvulta lähtien Bjerken raviradalla Oslossa. Tanskan Kriterium pidetään Charlottenlundin radalla Kööpenhaminassa. Ensimmäisen kerran se järjestettiin jo vuonna 1898.


title: Buenos Airesin junaonnettomuus 2012

text: Buenos Airesin junaonnettomuus tapahtui 22. helmikuuta 2012 Argentiinan pääkaupungissa Buenos Airesissa Oncen rautatieasemalla, kun noin tuhatta matkustajaa kuljettanut juna törmäsi asemalaiturin raidepuskuriin jarruttamatta. Turmassa kuolleita vahvistettiin olevan 49. Uhriluvun pelättiin kuitenkin nousevan. Loukkaantuneita oli arviolta yli 550–600. Osa loukkaantuneista oli kriittisessä tilassa. Veturinkuljettaja sai vakavia vammoja.


title: Buenos Airesin junaonnettomuus 2012

text: Junan vaunut rysähtivät onnettomuudessa päällekkäin, minkä vuoksi ihmisiä jäi puristuksiin. Yhden vaunun kerrotaan työntyneen kuusi metriä edellisen vaunun sisään. Liikenneministerin mukaan junalla olisi ollut vauhtia onnettomuushetkellä noin 20-25 kilometriä tunnissa.


title: Buenos Airesin junaonnettomuus 2012

text: Onnettomuuden syy ei ole vielä selvinnyt, mutta jarruvikaa on epäilty turman aiheuttajaksi. Onnettomuus on kolmenneksi pahin Argentiinan raideliikenteessä sattunut onnettomuus. Pahin on vuonna 1970 sattunut Benavidezin junaonnettomuus.


title: Isabel Bongard

text: Isabel Bongard (s. 1991) on saksalainen näyttelijä. Hän teki debyyttinsä lapsinäyttelijänä televisiosarjassa "Anja & Anton" vuonna 2001. Hän on sittemmin tehnyt esiintymisiä lukuisissa televisiosarjoissa, ja hänet on nähty esimerkiksi elokuvissa "Die Päpstin" (2009) ja "Sieben Tage" (2009). Hän on opiskellut tanssia. Hänen äitinsä on taiteilija ja kirjailija Katrin Bongard. Myös hänen sisaruksensa Amber Bongard ja Leonard Carow ovat näytelleet.


title: Hugo Herrestrup

text: Hugo Herrestrup (29. tammikuuta 1933 Kööpenhamina – 22. syyskuuta 2009) oli tanskalainen näyttelijä. Hän aloitti elokuvissa esiintymisen vuonna 1953 ja jatkoi uraansa 1990-luvulle.


title: Daniel von Bargen

text: Daniel von Bargen (5. kesäkuuta 1950 Cincinnati, Ohio – 1. maaliskuuta 2015) oli yhdysvaltalainen näyttelijä. Von Bargen näytteli urallaan muun muassa George Costanzan esimiestä Mr. Krugeria televisiosarjassa "Seinfeld" ja päällikkö Gradyä vuoden 2001 elokuvassa "Super Troopers". Hän esiintyi myös sarjassa "Veljemme on nero", jossa hänen roolihahmonsa oli komentaja Edwin Spangler.


title: Daniel von Bargen

text: Von Bargen yritti itsemurhaa 20. helmikuuta 2012 ampumalla itseään päähän ja joutui ohiolaiseen sairaalaan. Hätäkeskukseen soittamassaan puhelussa hän kertoi, ettei ollut halunnut mennä sairaalaan, jossa häntä odotti ainakin joidenkin varpaiden amputointi. Lisäksi von Bargen mainitsi sairastavansa diabetestä.


title: Derby (hevoskilpailu)

text: Derby on 3- tai 4-vuotiaille hevosille tarkoitettu ikäluokkakilpailu. Derbyjä järjestetään sekä laukka- että raviurheilussa. Laukkaurheilussa Derbyt on tarkoitettu muutamaa poikkeusta lukuun ottamatta 3-vuotiaille hevosille. Pohjoismaisessa raviurheilussa Derbyt ovat 4-vuotiaiden kilpailuja, muualla maailmassa 3-vuotiaiden.


title: Derby (hevoskilpailu)

text: Derby on saanut nimensä Englannissa sijaitsevan Epson Downsin laukkaradan "Derby Stakes" -kilpailusta, joka on järjestetty vuodesta 1780 lähtien. Se nimettiin kilpailun perustajan Edward Smith-Stanleyn, Derbyn 12. jaarlin mukaan.


title: Derby (hevoskilpailu)

text: 1800-luvulla Derbyiksi alettiin nimeämään useita muita laukkahevosten ikäluokkakilpailuja ympäri maailmaa. Aluksi Iso-Britannian siirtomaissa, vuosisadan jälkipuoliskolla myös Yhdysvalloissa ja Keski-Euroopassa.


title: Derby (hevoskilpailu)

text: Raviurheilun vanhin Derby on Saksan "Deutsche Trab-Derby", joka juostiin ensimmäisen kerran vuonna 1895. Pohjoismaiden vanhin Derby on Tanskassa, jossa on kilpailtu vuodesta 1898 lähtien. Ruotsin ensimmäinen Derby ravattiin vuonna 1928.


title: Derby (hevoskilpailu)

text: Lämminverisille tarkoitettu Suuri Suomalainen Derby on järjestetty vuodesta 1970, Suomenhevosten Derby vuodesta 1975.


title: Lars Reinius

text: Lars Reinius (26. heinäkuuta 1919 Tampere – 16. tammikuuta 2012 Kauniainen) oli suomalainen elintarvikehygienian professori, joka kehitti eläinlääkärikoulutusta ja osallistui aktiivisesti alan yhteiskunnalliseen keskusteluun.


title: Lars Reinius

text: Reinius valmistui eläinlääketieteen lisensiaatiksi 1947 Ruotsin kuninkaallisesta eläinlääkärikoulusta ja väitteli tohtoriksi 1953. Hänestä tuli 1961 Suomen ensimmäinen elintarvikehygienian professori, ja hän perusti oppiaineen, käynnisti elintarvikehygienian opetuksen ja tutkimuksen. Hän toimi Eläinlääketieteellisen korkeakoulun rehtorina vuosina 1966–1969, jolloin hän kehitti alan koulutusta näkyvästi.


title: Lars Reinius

text: Uransa aikana Reinius oli aktiivinen yhteiskunnallinen keskustelija. Hän toi esiin elintarvikehygienian ongelmia ja esitti niihin ratkaisuja. Muun muassa elintarvikkeiden sisältämien radioaktiivisten aineiden säteilymittauksten tekemiseen ryhdyttiin hänen aloitteestaan. Vuonna 1970 Reinius siirtyi Yhdistyneiden kansakuntien elintarvike- ja maatalousjärjestön palvelukseen ja vuonna 1972 Maailman terveysjärjestön palvelukseen tieteelliseksi asiantuntijaksi. Hän jäi eläkkeelle 1984.


title: Paternosterpapu

text:
Paternosterpapu ("Abrus precatorius") on tropiikissa kasvava monivuotinen köynnöskasvi, jonka siemeniä käytetään korujen ja rukousnauhojen valmistukseen. Siemenet ovat kovia ja kiiltäviä, väriltään kirkkaanpunaisia ja mustakärkisiä.
Se kasvaa luonnonvaraisena Intiassa, mutta sitä on levitetty maailman lämpimille alueille.


title: Paternosterpapu

text: Siementen paino on varsin tarkkaan gramman kymmenesosa, joten Intiassa kultasepät käyttävät niitä punnuksina. Siemenet ovat hyvin myrkyllisiä, koska ne sisältävät aitotumallisten solujen proteiinisynteesiä estävää toksiinia nimeltä abriini.


title: Paistos

text: Paistos tarkoittaa yleismerkitykseltään paistamalla valmistettua ruokaa. Sanaa käytetään erityisesti merkityksissä paistettu vuokaruoka tai taikinakuorinen vuokaleivonnainen.


title: Paistos

text:
Paistos (myös piirakkapaistos) on piirakan kaltainen leivonnainen, joka kypsennetään matalassa vuoassa uunissa. Siinä on taikinasta tehty kuori ja täyte, joka on yleensä suolainen. Täyte voi sisältää kasviksia, sieniä, juustoa, lihaa, kalaa, sisäelimiä ynnä muita ainesosia. Paistoksiin käytettävä taikina (paistostaikina) voi sisältää vain yhtä paljon rasvaa ja vehnäjauhoja sekä hivenen vettä, mutta siinä voi olla myös juustoa, kananmunaa, perunaa tai kermaviiliä. Jälkiruokapaistosten taikinassa on usein sokeria tai taikinana käytetään murotaikinaa. Paistoksen taikinaksi käy myös voitaikina. Taikinasta tehty kuori voi olla joko pohjana tai kantena tai molempina. Piirakoiden (paitsi karjalanpiirakoiden) taikina yleensä nostatetaan joko hiivan tai leivinjauheen avulla.
Paistos on paistettu ruoka tai leivonnainen. Esimerkiksi eräät piirakat, laatikot ja erilaiset vuoat ovat paistoksia.
Usein paistokset kypsennetään hitaasti ja tavallisesti ilman kantta (vertaa hauduttaminen, jossa käytetään kantta).
On olemassa sekä suolaisia että makeita, samoin pää- tai jälkiruokina tarjoiltavia paistoksia.


title: Paistos

text:
Suolaisiin paistoksiin voi sisältyä lihaa tai kalaa ja kasviksia, niiden rakennetta sitovana
ainesosana käytetään esimerkiksi perunaa, jauhoja tai pastaa. Paistoksen päällä voi olla muru- tai juustokuorrutus.
Kypsennettäessä paistoksen aineksista voi irrota nestettä; toisaalta tarpeen mukaan
lisätään esimerkiksi liha- tai kasvislientä, kermaa tai alkoholeja.


title: Paistos

text: Suomalainen, suolainen pääruokapaistos on esimerkiksi makaronilaatikko. Eri kansainvälisistä keittiöistä tunnettuja paistostyyppisiä ruokalajeja ovat esimerkiksi moussaka, lasagne ja hotpot.


title: Jim Pla

text: Jim Pla (s. 6. lokakuuta 1992 Béziers) on ranskalainen moottoriurheilija.


title: Jim Pla

text: Hän aloitti uransa vuonna 2007 Ranskan Formula Renault Campus -sarjassa sijoittumalla kuudenneksi. Seuraavana vuonna Pla kilpaili Euroopan Formula BMW -sarjassa sijoittuen 17:nneksi. Vuonna 2009 hän oli sarjan viides. Vuonna 2010 Pla kilpaili Formula 3 Euroseries-sarjassa voittaen yhden kilpailun sijoittuen loppupisteissä kymmenenneksi. Samana vuonna hän ajoi kaksi kilpailua GP3-sarjassa saavuttamatta pisteitä.


title: Jim Pla

text: Hän ei ole sukua toiselle ranskalaiskuljettajalle Olivier Plalle.


title: Stávros Niárchoksen kulttuurikeskus

text: Stávros Niárchoksen kulttuurikeskus (, , "SNFCC") on Kallithéassa Suur-Ateenan alueella Kreikassa sijaitseva kulttuurikeskus. Siinä toimivat muun muassa Kreikan kansallisooppera ja Kreikan kansalliskirjasto.


title: Stávros Niárchoksen kulttuurikeskus

text: Kulttuurikeskus sijaitsee rantatontilla, jonka pinta-ala on 17 hehtaaria. Hanke käynnistyi lokakuussa 2006, ja hankkeen rahoitti Stávros Niárchoksen säätiö. Suunnitelmat laati italialainen arkkitehti Renzo Piano. Rakennustyöt aloitettiin joulukuussa 2011, ja ne valmistuivat vuonna 2016. Kulttuurikeskus luovutettiin Kreikan valtiolle vuonna 2017.


title: Kreikan kansalliskirjasto

text: Kreikan kansalliskirjasto () on Kreikan valtion kansalliskirjasto. Sen vanha rakennus sijaitsee Ateenan keskustassa. Rakennuksen on suunnitellut tanskalainen arkkitehti Theofil Hansen. Rakennus kuuluu Trilogia-nimiseen kolmen uusklassisen rakennuksen ryhmään, joihin kuuluvat myös Ateenan akatemia ja Ateenan yliopiston alkuperäinen rakennus.


title: Kreikan kansalliskirjasto

text: Vuodesta 2017 kansalliskirjasto toimii myös Stávros Niárchoksen kulttuurikeskuksessa Kallithéassa.


title: Kreikan kansallisooppera

text: Kreikan kansallisooppera () on Kreikan valtion rahoittama oopperalaitos. Se järjestää ooppera- ja balettinäytöksiä ja konsertteja.


title: Kreikan kansallisooppera

text: Vuodesta 2017 ooppera toimii Stávros Niárchoksen kulttuurikeskuksessa Kallithéassa. Oopperan vanha rakennus sijaitsee Ateenan keskustassa Akadimías-kadulla. Oopperassa on useita kansallisesti merkittäviä arkistoja, kuten musiikkiarkisto, musiikkikirjasto, roolipukuarkisto, lavasteiden pienoismallit ja oopperan ohjelmistossa käytettyä esineistöä.


title: Torpedoputki

text: Torpedoputki on torpedojen laukaisuun tarkoitettu laite, joita on sekä vedenpinnan alle että alusten kannelle asennettuina. Kannelle asennetut on yleensä suunniteltu tietyn tyyppiselle torpedolle. Pinnan alle ja erityisesti sukellusveneisiin asennetut ovat yleensä yleiskäyttöisiä laukaisulaitteita, joilla voidaan laukaista varsinaisten torpedojen lisäksi erilaisia ohjuksia ja miinoja.


title: Torpedoputki

text: Nykyisin laukaisulaitteet on standardoitu 12,75 tuuman (324 mm) keveiksi ja 21 tuuman (533 mm) raskaiksi torpedoputkiksi, mutta edelleen on käytössä myös muun halkaisijan omaavia järjestelmiä.


title: Täysosuma (vuoden 1941 elokuva)

text: Täysosuma on Hannu Lemisen ohjaama salonkikomedia vuodelta 1941. Elokuva on Lemisen esikoisohjaus.


title: Täysosuma (vuoden 1941 elokuva)

text: Veikkauksessa voittanut konekirjoittajatar Pirkko Kyllinen (Ansa Ikonen) palkkaa ylivahtimestari Aku Karppalan (Aku Korhonen) esiintymään kauppaneuvosisänään. Tarina liikkuu kahden kerroksen väen, ylä- ja alaluokan, parissa.


title: Täysosuma (vuoden 1941 elokuva)

text: Aikalaisarvioissa elokuva sai kielteisiä arvioita, kuten Uuden Suomen M. V.:ltä, joka ei pitänyt elokuvaa täysosumana, sillä ”se ei ole jaksanut maaliin saakka”. Marja Linturin (Helsingin Sanomat) mukaan se on ”tyypillinen SF:n iloittelu”. Hans Kutter (Hufvudstadsbladet) toteaa kuitenkin, että Leminen on ”kunnianhimoinen, hänellä on laaduntajua”. Myös Olavi Vesterdahl (Aamulehti) kiittää, että Leminen on saanut elokuvaan ”hilpeän ja kevyen hengen, joka paikka paikoin saavuttaa kerrassaan nautittavan veikeän ja huvittavan ilmapiirin.”


title: Täysosuma (vuoden 1941 elokuva)

text: Myöhemmpien televisioesitysten yhteydessä erään kriitikon mukaan elokuvan alkupuolella on notkeaa komiikkaa. Elokuvassa on myös todettu olevan harvinaislaatuista kansainvälisyyttä, ja kiittäen kriitikko toteaa, että korostetun luokkatietoisissa miljöissä sukkuloivassa elokuvassa ei idylliä pilata ”rahvaanomaisella fassilla, vaan satiiri kunnioittaa sivistystä”.


title: Natriumpyrosulfiitti

text: Natriumpyrosulfiitti eli natriummetabisulfiitti tai natriumdisulfiitti (NaSO) on epäorgaaninen ioniyhdiste. Ainetta käytetään muun muassa elintarvikkeissa hapettumisenestoaineena.


title: Natriumpyrosulfiitti

text: Natriumpyrosulfiitti on vahva pelkistin ja esimerkiksi kostea ilma kykenee hapettamaan sen natriumsulfaatiksi. Kuivana se kuitenkin on melko stabiilia. Yhdiste liukenee hyvin veteen ja hieman myös etanoliin ja glyseroliin. Vesiliuokset ovat pH:ltaan happamia. Vahvojen happojen vaikutuksesta se hajoaa rikkidioksidiksi.


title: Natriumpyrosulfiitti

text: Natriumpyrosulfiittia valmistetaan johtamalla rikkidioksidia natriumyhdisteen, kuten natriumsulfiitin, natriumhydroksidin tai natriumkarbonaatin vesiliuokseen. Reaktioseoksen viilentyessä natriumpyrosulfiitti kiteytyy ja voidaan erottaa suodattamalla. Sitä saadaan myös kuumentamalla natriumvetysulfiittia.


title: Natriumpyrosulfiitti

text: Natriumpyrosulfiittia käytetään elintarvikkeissa säilöntä- ja hapettumisenestoaineena esimerkiksi kuivatuissa hedelmissä ja viineissä, tehokkain se on happamissa olosuhteissa. Sen E-koodi on E 223. Yhdistettä käytetään myös pelkistimenä, tekstiili- ja paperiteollisuudessa kloorin poistamiseen, paperin valkaisussa, valokuvauskemikaalina ja laboratorioreagenssina.


title: The Triffids

text: The Triffids oli australialainen Perthissä vuonna 1978 perustettu folk pop -yhtye. 1980-luvulla se oli Australian ohella suosittu Britanniassa ja Skandinaviassa.


title: The Triffids

text: Basisti ja laulaja-lauluntekijä David McComb sekä rumpali Alsy MacDonald perustivat Dalsy-nimisen yhtyeen koulussa ollessaan vuonna 1976. Toukokuussa 1978 syntyi The Triffids, jonka kitaristina oli Phil Kakulas. Byron Sinclair korvasi McCombin basistina tämän alkaessa soittaa rytmikitaraa. Kun Sinclair ja Kakulas jättivät yhtyeen vuonna 1979, heidän korvaajikseen tulivat David McCombin veli Robert (viulu, kitara) ja Will Akers (basso). Margaret Gillard tuli The Triffidsin kosketinsoittajaksi vuonna 1980. Kahdessa vuodessa perustamisen jälkeen McComb oli säveltänyt yhtyeelle jo yli sata omaa kappaletta.


title: The Triffids

text: Loppuvuonna 1980 The Triffids voitti perthiläisen 6NR-radioaseman musiikkikilpailun. Palkintona yhtye sai julkaistua ensimmäisen singlensä ”Stand Up”/”Farmers Never Visit Nightclubs” Shake Some Action -levymerkillä heinäkuussa 1981. Seuraavana vuonna ilmestyi neljän kappaleen EP "Reverie" Resonant Recordsin kautta. Yhtye asettui Sydneyyn ja julkaisi ensimmäisen albuminsa "Treeless Plain" marraskuussa 1983. Tätä seurasi Nick Mainsbridgen tuottama minialbumi "Raining Pleasure" heinäkuussa 1984.


title: The Triffids

text: Samaan aikaan The Triffids oli saavuttanut kulttisuosiota Britanniassa Rough Trade Records -merkin jakelusopimuksen ansiosta. Yhtye levytti Englannissa marraskuussa kolmen kappaleen 12-tuuman EP:n "Field of Glass". Britanniassa äänitettiin myös The Triffidsien toinen kokopitkäalbumi "Born Sandy Devotional", joka ilmestyi maaliskuussa 1986. Albumi nousi Britannian listalla sijalle 26 ja Ruotsin albumilistalla sijalle 18.


title: The Triffids

text: The Triffids palasi Australiaan äänitti syrjäseuduilla sijainneessa ladossa kahden kappaleen albumin "In the Pines", joka julkaistiin tammikuussa 1987. Yhtye kiersi Britanniaa loppuvuodesta 1986 ja palasi seuraavan vuoden alussa ”Australian Made” -kiertueelle, jonka muita artisteja olivat Mental as Anything, The Saints, I'm Talking, Models, Jimmy Barnes ja INXS. The Triffids sai solmittua levytyssopimuksen kuulun Island-levymerkin kanssa ja palasi Britanniaan levyttämään helmikuussa 1988 julkaistun albuminsa "Calenture". Levy oli yhtyeen siihen asti kallein ja kunnianhimoisin. Albumin singlestä ”A Trick of the Light” tuli yhtyeen ainoa Britannian singlelistalle noussut kappale. Se kävi listasijalla 73.


title: The Triffids

text: The Triffidsin toinen Island-albumi "The Black Swan" ilmestyi kesäkuussa 1989. Tätä seurasivat kiertueet Australiassa ja Euroopaassa sekä sivuprojekti The Blackeyed Susans, jossa soitti McCombin ja MacDonaldin lisäksi muun muassa entinen The Triffids -basisti Phil Kakulas. Vuoden 1989 loppuun mennessä The Triffids oli kuitenkin jo hajonnut. Syynä lopettamiseen olivat kyllästyminen matkusteluun ja albumin odotettua huonompi kaupallinen menestys. Jälkikäteen ilmestyi Ruotsin radiolle tehdyistä äänityksistä livealbumi "Stockholm Live" helmikuussa 1990.


title: The Triffids

text: Sivuprojektina alkanut The Blackeyed Susans jatkoi toimintaansa ja McComb oli mukana sen albumeilla "Welcome Stranger" (1992) ja "All Souls Alive" (1993). Vuonna 1994 ilmestyi McCombin sooloalbumi "Love of Will". David McComb kärsi huonosta terveydestä ja sai sydämensiirron vuonna 1995. Tammikuussa 1999 McComb joutui auto-onnettomuuteen ja kuoli sairaalassa muutamia päiviä myöhemmin.


title: Jääpallon Suomensarja 1952

text:
Jääpallon Palloliiton Suomensarja pelattiin vuonna 1952 nelilohkoisena lohkovoittajien päästessä karsimaan vuoden 1953 jääpallon mestaruussarjapaikasta. Sarjajärjestelmän uudistamisen myötä sarjasta putosi yhteensä 13 joukkuetta. Lohkoissaan kolmanneksi ja sitä huonommin sijoittuneet putosivat maakuntasarjaan. Vaasan Pallo-Pojat, Hämeenlinnan Pallokerho ja Jyväskylän Palloilijat luopuivat sarjasta.
Palloliiton lisäksi Työväen Urheiluliitto järjesti oman Suomensarjansa.TUL:n Suomensarja pelattiin kolmilohkoisena ja lohkovoittajat Helsingin Kullervo, Lappeenrannan Pallo-Toverit ja Paraisten Rehti nousivat mestaruussarjaan. Kakkosten karsinnoista nousi lisäksi Joensuun Pallo-Toverit.


title: Pappi, lukkari, talonpoika, vakooja

text: Pappi, lukkari, talonpoika, vakooja () on John le Carrén vakoiluromaani, joka ilmestyi vuonna 1974. Eero Mänttärin suomennoksen julkaisi samana vuonna Tammi.


title: Pappi, lukkari, talonpoika, vakooja

text: Kirjan tapahtumat sijoittuvat 1970-luvun kylmän sodan kauteen, ja sen päähenkilö on George Smiley, joka on päähenkilönä viidessä muussa Le Carrén romaanissa ja lisäksi sivuhenkilönä kolmessa muussa.


title: Pappi, lukkari, talonpoika, vakooja

text: Tomas Alfredson on ohjannut kirjan pohjalta vuonna 2011 valmistuneen elokuvan "Pappi, lukkari, talonpoika, vakooja". BBC on tuottanut vuonna 1979 romaaniin pohjautuvan minisarjan "Tinker, Tailor, Soldier, Spy".


title: Tomas Alfredson

text: Hans Christian Tomas Alfredson (1. huhtikuuta 1965 Lidingö, Ruotsi) on ruotsalainen elokuvaohjaaja. Hän on Killinggängetin jäsen ja työskentelee sille. Hän on saanut ruotsalaisen Guldbagge-palkinnon elokuvista "Fyra nyanser av brunt" (2004) ja "Ystävät hämärän jälkeen" (2008).


title: Tomas Alfredson

text: Alfredsonin vanhemmat ovat Gunilla ja näyttelijä, ohjaaja Hans Alfredson ja veli ohjaaja Daniel Alfredson. Hän on aiemmin ollut naimisissa Cissi Elwinin kanssa, ja heillä on kaksi lasta.


title: Tomas Alfredson

text: Alfredson oli lapsena mukana isänsä kuvauksissa ja sai pieniä rooleja. Alfredsonin oma ura käynnistyi Svensk Filmindustrissa. Sittemmin hän työskenteli uudelleen käynnistetyssä TV4:ssä ja Ruotsin televisiossa. Hänen läpimurtonsa tapahtui 1995 elokuvalla "Bert – viimeinen viaton", joka oli hänen ensimmäinen pitkä ohjauksensa. Hän liittyi 1999 Killinggängetiin ohjaajana, ja siellä hänen ensimmäinen elokuvansa oli "Haku päällä Tallinnassa" 1999.


title: Tomas Alfredson

text: Alfredsonin "Ystävät hämärän jälkeen" herätti kansainvälistä huomiota ja sai 2008 palkinnon vuoden parhaana elokuvana Tribecan elokuvajuhlilla New Yorkissa, European Fantastic Film Festival’s Federationin Méliès d’Or -palkinnon Sitgesissä Espanjassa ja neljä palkintoa FantAsia-juhlassa Montrealissa Kanadassa. Samana vuonna hänelle myönnettiin siitä viisi Guldbaggea, muun muassa parhaasta ohjauksesta. Tämä nosti Alfredsonin ohjaajien eturiviin sekä Ruotsissa että kansainvälisesti.


title: Tomas Alfredson

text: Alfredson ohjasi John le Carrén romaanin "Pappi, lukkari, talonpoika, vakooja" pohjalta vuonna 2011 ensi-iltansa saaneen elokuvan "Pappi, lukkari, talonpoika, vakooja". Se sai muun muassa parhaan brittiläisen elokuvan Bafta-palkinnon.


title: Tomas Alfredson

text: Alfredson osti vuonna 2012 filmatisointioikeudet Astrid Lindgrenin kirjaan "Veljeni, Leijonamieli". Elokuvan teon piti alkaa alun perin vuonna 2012, mutta se on lykkääntynyt. "Pappi, lukkari, talonpoika, vakooja" -elokuvan jälkeen meni kuusi vuotta Alfredsonin seuraavaan elokuvaan. "Veljeni, Leijonamielen" sijaan vuonna 2017 Alfredsonilta ilmestyi Jo Nesbøn dekkariin perustunut "Lumiukko" Se sai todella heikon vastaanoton kriitikoilta. Alfredson on kertonut tuotannon olleen hankala, sillä heidän kuvausaikansa Norjassa oli liian lyhyt ja jälkituotanto vaiheessa heille kävi selväksi, että 10–15 prosenttia käsikirjoituksesta jäi kuvaamatta, mikä jätti tarinaan monia aukkoja.


title: Mystery shopping

text: Mystery shopping on markkinatutkimusyritysten teettämää asiakaspalvelu-prosessien mittaamista toimimalla joko mahdollisena tai oikeana asiakkaana ja raportoimalla tulokset yksityiskohtaisesti ja objektiivisesti.


title: Linda Haglund

text: Linda Haglund (15. kesäkuuta 1956 Enskede, Tukholma – 21. marraskuuta 2015 Tukholma) oli ruotsalainen pikajuoksija.


title: Linda Haglund

text: Haglund saavutti 100 metrin juoksussa hopeaa vuoden 1978 EM-kisoissa ja neljännen sijan Moskovan olympialaisissa 1980. Sisäratojen EM-kisoissa hän voitti 60 metrin juoksun vuonna 1976 ja sijoittui hopealle 1978, 1980 ja 50 metrin juoksussa 1981. Haglund voitti Ruotsin mestaruuden 100 metrillä seitsemän kertaa ja 200 metrin juoksussa viisi kertaa. Hän pitää edelleen hallussa Ruotsin ennätyksiä 100 metrillä (11,16 sekuntia) ja 200 metrillä (22,82 sekuntia). Myötätuulessa Haglund juoksi 100 metriä peräti 11,06.


title: Linda Haglund

text: Haglund jäi kiinni dopingin käytöstä Ruotsin mestaruuskilpailuissa 1981 ja väitti suomalaisen valmentajansa Pertti Helinin syöttäneen hänelle anabolisia steroideja vitamiinipillereiden sijaan. Haglund sai puolentoista vuoden kilpailukiellon eikä onnistunut enää sen jälkeen palaamaan huipulle. Hän muutti Yhdysvaltoihin ja 1990-luvulla avioitui siellä entisen 60 metrin juoksun maailmanennätysmiehen Houston McTearin kanssa. Myöhemmin pari muutti Tukholmaan.


title: Linda Haglund

text: Haglund kuoli syöpään 59-vuotiaana tukholmalaisessa sairaalassa 21. marraskuuta 2015. Hän kuoli vain kolme viikkoa myöhemmin kuin miehensä, joka kuoli myös syöpään.


title: Jääpallon Suomensarja 1951

text: Jääpallon Palloliiton Suomensarja pelattiin vuonna 1951 nelilohkoisena. Lohkovoittajat nousivat vuoden 1952 jääpallon mestaruussarjaan ja viimeiset putosivat maakuntasarjaan. Työväen Urheiluliitto järjesti myös oman Suomensarjansa.


title: Jääpallon Suomensarja 1951

text: TUL:n Suomensarjassa pelasi 19 joukkuetta neljässä lohkossa. Lohkovoittajiksi selvisivät Kotkan Työväen Palloilijat, Uudenkaupungin Roima, Pieksämäen Pallo-Sepot ja Oulun Työväen Palloilijat.


title: The Rasmus (albumi)

text: The Rasmus on The Rasmuksen kahdeksas albumi, joka julkaistiin 18. huhtikuuta 2012. Levyn ensimmäinen single on "I'm a Mess" ja toinen single on "Stranger". Albumi on pääosin yhtyeen omaa tuotantoa.


title: The Rasmus (albumi)

text: Albumi debytoi Suomen virallisen listan sijalla 3, ja pysyi listalla yhteensä 14 viikkoa.


title: The Rasmus (albumi)

text: Kaikki kappaleet san. ja säv. The Rasmus


title: I Like It When You Die

text: I Like It When You Die on Anal Cuntin neljäs studioalbumi. Se julkaistiin vuonna 1997 levymerkillä Earache Records.


title: Carnival in Babylon

text: Carnival in Babylon on Amon Düül II-yhtyeen studioalbumi vuodelta 1972. Albumilla yhtye alkoi suuntautua tavanomaisempiin sävellyksiin edellisalbumien pitkien jami-pohjaisten kappaleiden sijaan.


title: Carnival in Babylon

text: sekä:


title: Krasnoperekopsk

text:
Krasnoperekopsk (, , ) on kaupunki Krimin niemimaan pohjoisosassa Perekopinkannaksella, eteläisessä Ukrainassa. Kaupungin asukasluvuksi tilastoitiin 29 815 (2013).
Kaupunki ja sen rautatieasema on läntisemmän Krimille johtavan Ukrainan rautateiden pääradan varrella. Krasnoperekopskin kautta kulkee myös tärkeä valtatieyhteys M17 (osa eurooppatietä E97) Krimille.


title: Jääpallon Suomensarja 1950

text: Jääpallon Palloliiton Suomensarja pelattiin vuonna 1950 nelilohkoisena lohkovoittajien noustessa vuoden 1951 jääpallon mestaruussarjaan. Työväen Urheiluliiton seurat pelasivat omassa Suomensarjassaan.


title: Jääpallon Suomensarja 1950

text: Karsintakierros:


title: Jääpallon Suomensarja 1950

text: Lohko 1


title: Jääpallon Suomensarja 1950

text: Lohko 2


title: Jääpallon Suomensarja 1950

text: TUL:n Suomensarjassa pelasi 20 joukkuetta neljässä lohkossa. Lohkovoittajiksi selvisivät Kokkolan Jymy, Porin Pallo-Pojat, Työväen Mailapojat ja Savonlinnan Työväen Palloseura.


title: Scotianmeri

text: Scotianmeri on Atlantin valtameren osa Etelä-Amerikan ja Etelämantereen välillä. Se sijaitsee suurimmaksi osaksi Eteläisen jäämeren alueella. Meri on myrskyinen ja kylmä, ja sen alueella olevat saaret (kuten Eteläiset Sandwichsaaret) ovat ympärivuotisesti lumen peitossa. Scotianmeri on noin 900 000 km² laaja, ja noin puolet siitä sijaitsee mannerjalustan päällä.


title: Scotianmeri

text: Etelä-Georgia, Eteläiset Sandwichsaaret ja Bouvet’nsaari on julistettu suojelluksi alueeksi, mutta aluetta jotkut tekijät uhkaavat silti alueen ekosysteemiä. Yksi tärkeimmistä Scotianmerta uhkaavista tekijöistä on alueelle istutetut uudet lajit. Ilmiö vaikuttaa suurimmaksi osaksi Etelä-Georgiassa, jonne on istutettu suuriakin nisäkkäitä, kuten peuroja. Myös liikakalastuksesta on haittaa alueelle.


title: At Home

text: At Home on alankomaalaisen Shocking Blue -yhtyeen vuonna 1969 julkaistu toinen albumi. Sillä on muun muassa yhtyeen tunnetuin kappale, Yhdysvalloissa listaykköseksi noussut ”Venus” sekä ”Love Buzz”, josta Nirvana-yhtye teki myöhemmin cover-version. Robbie van Leeuwenin soittama sitar puolestaan hallitsee instrumentaalikappaletta ”Acka Raga”. ”Long and Lonesome Road” saavutti Yhdysvalloissa sijan 75, ollen siellä samalla yhtyeen toinen ja viimeinen listahitti.


title: At Home

text: Albumin julkaisi yhtyeen kotimaassa Alankomaissa Pink Elephant -yhtiö ja Länsi-Saksassa puolestaan Metronome-yhtiö. Sen julkaisi myös Britanniassa Penny Farthing Records. Yhtye tuotti albumin itse.


title: At Home

text: Maaliskuussa 1970 "At Home" saavutti Alankomaissa listasijan kahdeksan ja pysyi listalla neljä viikkoa. "At Home" nousi listalle myös Norjassa, missä se ylsi viiden viikon aikana korkeimmillaan sijalle kolmetoista. Myös siellä se on ainoa albumilistalle päässyt Shocking Blue -julkaisu. Länsi-Saksassa "At Home" pääsi sijalle 30.


title: At Home

text:
Ensimmäinen CD-painos albumista julkaistiin vuonna 2002. Vuonna 2010 ilmestyi puolestaan uusi, bonuskappaleita sisältävä vinyyliversio.A-puoli
B-puoli
A-puoli
B-puoli


title: At Home

text:
Muusikot
Muut


title: Täyssinä

text: Täyssinä (, ) oli Narvan lähellä sijainnut kylä, jossa Ruotsi ja Venäjä solmivat vuonna 1595 Täyssinän rauhansopimuksen. Kylän sijainnista on useita käsityksiä.


title: Täyssinä

text: Sopimuksen solmimispaikkana on Peter von Köppenin esittämän arvelun perusteella pidetty Laukaanjoen varrella nykyisen Leningradin alueen Jaaman piirin Narvusin kunnassa sijaitsevaa Tiensuun kylää. J. J. Mikkolan (1935) mukaan kyseessä ei voi olla Tiensuu, koska se sijaitsee 25 kilometrin päässä Narvasta. Lähteiden mukaan paikka oli lähempänä Narvaa Iivananlinnan puolella Narvanjokea.


title: Täyssinä

text: Iivananlinnan lähistöllä sijainnut Täyssinä mainitaan venäläisissä verokirjoissa vuosina 1498 ja 1571 (ven. "Tjavzino") sekä ruotsalaisten vuosina 1618–1623 laatimassa verokirjassa (ruots. "Täysina"). Jälkimmäisissä kirjoissa esiintyy myös Jaaman kihlakuntaan kuulunut Tiensuu ("Vzvoz, Issuoss"). Andriaševin mukaan Täyssinän on täytynyt sijaita Narvajoen rannalla Iivananlinnan pohjoispuolella. Samaan johtopäätökseen on tullut asiaa tutkinut Mikkola. Ruotsalaisten 1600-luvulla laatimassa reduktioluettelossa mainitaan "Teusina" eli "Ahlakylä", jonka taustalla lienee itämerensuomalainen muoto "Alakylä". Ruotsalaisessa 1700-luvun alun kartassa se esiintyy muodossa "Alanekylä". Sen paikka on Narvajoen rannalla muutama virsta Iivananlinnasta pohjoiseen, joen rantaa kulkevan ja Haavikosta tulevan tien risteyksessä. Täyssinän eli Alakylän kohdalla on ehkä ollut Narvajoen ylikulkupaikka. Myöhemmin samalla seudulla sijainnut kylä tunnettiin nimellä "Popovka". Sen paikalla on nykyisin siirtolapuutarha.


title: Täyssinä

text: Narvan museon johtajan, kotiseutuhistorioitsija Jevgeni Krivošejevin (1927–2000) mukaan Täyssinän kylä sijaitsi Popovkaa pohjoisempana ja tunnettiin Viron Inkerin aikaan nimellä "Tõrvala", joka vastasi inkerinsuomalaista nimeä "Tervola" (). Kylässä tuotettiin 1700-luvulla tervaa ja puuhiiltä sepänpajojen tarpeisiin. Vuodesta 1882 alkaen siitä kehittyi rauhallinen lomailukylä. Siellä oli myös kuurojen koulu eikä lainkaan alkoholinmyyntiä. Vuonna 1922 kylässä oli 28 ruokakuntaa ja 149 asukasta.


title: Täyssinä

text: Neuvostohistoriassa Tõrvala (ven. "Тырвала") muistetaan Ivan Fedjuninskin 2. rynnäkköarmeijan komentopaikkana Narvajoen taisteluissa 1944. Tõrvalan kylä tuhoutui sodassa, mutta sen etelälaidalle pystytettiin 9.5.1975 yhdeksänmetrinen komentopaikkaa osoittava ruostumaton teräspylväs. Muistomerkki on ollut havaittavissa myös Viron puoleiselta rannalta Narvajokea.


title: Täyssinä

text: Kylän nimi kirjoitetaan Suomessa yleensä muodossa "Täyssinä". Mikkolan mukaan oikeampi kirjoitusasu olisi "Täysinä". Hän on yhdistänyt sen suomalaisiin "Töysä"-paikannimiin, joiden vanhempi muoto on ollut "Teysä" (vertaa suomen "köyhä" – vatjan "keyhä").


title: 101 Helena

text: 101 Helena on suhteellisen pieni päävyöhykkeen asteroidi, joka kuuluu S-luokkaan. Sen löysi James Craig Watson 15. elokuuta 1868. Asteroidi nimettiin kreikkalaisen mytologian hahmon mukaan.


title: Južne

text: Južne (, ) on Mustanmeren rannikkokaupunki Odessan alueella Lounais-Ukrainassa, noin 30 kilometriä Odessasta koilliseen. Kaupunki on perustettu vuonna 1973 teollisuuspaikkakunnaksi. Siellä on satama. Valtatie M14, osa eurooppatietä , kulkee kaupungin pohjoispuolitse.


title: Južne

text: Kaupungin asukasluku on 31 533 (2013). Južne on hallinnollisesti suoraan Odessan alueen alaisuudessa.


title: G350.1-0.3

text: G350.1-0.3 on supernovajäänne Linnunradassa.


title: G350.1-0.3

text: G350.1-0.3 luokiteltiin supernovajäänteeksi julkaisuissa vuosilta 1973 ja 1975. 1980-luvulla sen asema kyseenalaistettiin tarkempien kuvien myötä; muotonsa takia sitä arveltiin radiogalaksiksi tai galaksiklusteriksi. Vuonna 2008 julkaistu tutkimus kuitenkin osoitti G350.1-0.3:n supernovajäänteeksi; sen pitkänomaisen muodon katsottiin johtuneen räjähtämisestä tiheän kaasupilven vieressä (arviolta 15 000 valovuoden päässä Maasta).


title: G350.1-0.3

text: G350.1-0.3 on noin 900–1000 vuotta vanha, joten se on yksi nuorimmista ja kirkkaimmista Linnunradan supernovajäänteistä. Se levittäytyy kahdeksan valovuoden matkalle. Tähtienvälisen pölyn johdosta räjähdystä tuskin nähtiin Maasta.


title: Pähkämökirjokääriäinen

text: Pähkämökirjokääriäinen eli pähkämövarsikääriäinen ("Endothenia nigricostana") on kääriäisiin kuuluva pienehkö perhoslaji. Ahvenanmaalla se on rauhoitettu ja erityisesti suojeltu laji.


title: Pähkämökirjokääriäinen

text: Helposti tunnistettava kääriäinen. Siipien pohjaväri on suklaanruskea ja niissä on hieman epäselviä siniharmaita poikkiviiruja. Siiven takareunassa on laaja, kellanruskea dorsaalitäplä. Takasiivet ovat ruskeat, tyveä kohti vaaleammat. Siipiväli 11–15 mm.


title: Pähkämökirjokääriäinen

text: Pähkämökirjokääriäistä tavataan lähes koko Euroopassa pohjoisimpia alueita lukuun ottamatta. Suomessa lajia on aikoinaan tavattu Ahvenanmaalla, mutta tuoreita havaintoja sieltä ei ole. Sen sijaan 2000-luvulla perhosia on löydetty itärajan tuntumasta. Lentoaika on kesäkuussa.


title: Pähkämökirjokääriäinen

text: Kääriäistä tavataan lehtimetsissä, metsänreunoilla ja hakkuuaukioilla. Perhoset lentävät pääasiassa illalla ja tulevat valolle, mutta joskus myös päiväsaikaan. Se on paikoittainen, mutta esiintymispaikallaan usein runsas. Toukka talvehtii ja koteloituu keväällä ravintokasvin tyvelle.


title: Pähkämökirjokääriäinen

text: Suomessa pähkämökirjokääriäinen oli luokiteltu alueellisesti hävinneeksi (RE), mutta se on palannut lajistoon ja uhanalaisarvioinnissa 2010 laji luokiteltiin erittäin uhanalaiseksi (EN).


title: Pähkämökirjokääriäinen

text: Toukan ravintokasvi on lehtopähkämö ("Stachys sylvatica").


title: Wolf City

text:
Wolf City on saksalaisen krautrock-yhtyeen Amon Düül II:n studioalbumi vuodelta 1972. Se jatkaa edellisellä albumilla alkanutta kaupallisempaa suuntausta ja suoraviivaisempia sävellyksiä unohtamatta kuitenkaan yhtyeen kokeellista puolta.
sekä:


title: Talne

text: Talne (; ) on kaupunki ja Talnen piirin hallintokeskus Tšerkasyn alueella Ukrainassa. Ukrainan tilastokeskuksen arvion mukaan kaupungissa oli 2013 alussa 14 216 asukasta ja koko piirissä 35 423.


title: Sarjakuvan tiedotuskeskus

text:
Sarjakuvan tiedotuskeskus ry on vuonna 2009 perustettu yhdistys, joka toimii sarjakuva-alan
toimijoita yhdistävänä organisaationa ja edistää kotimaisen sarjakuvan
historian tallentamista, säilymistä ja tutkimusta. Yhdistyksen
ensimmäinen suurhanke oli suomalaisen sarjakuvan 100-vuotisjuhlavuosi
2011. Tämän jälkeen yhdistys on keskittynyt sarjakuvamuseohankkeen
edistämiseen. Yhdistyksen jäsenyhdistyksinä toimivat Suomen suurimmat
sarjakuva-alan yhdistykset Suomen sarjakuvaseura ry ja Sarjakuvantekijät ry.


title: Sarjakuvan tiedotuskeskus

text:
Suomalaisen
sarjakuvan 100-vuotisjuhlavuotta vietettiin vuonna 2011. Juhlavuosi
laskettiin ensimmäisen suomalaisen sarjakuvakirjan Ilmari Vainion
Professori Itikaisen tutkimusretken julkaisusta 21.11.1911. Juhlavuoden
ohjelma koostui näyttelyistä, julkaisuista, festivaaleista ja muista
sarjakuvatempauksista sekä sarjakuvan kulttuuripoliittista asemaa
parantavista toimenpiteistä.


title: Sarjakuvan tiedotuskeskus

text:
Sarjakuvamuseohanke on kansallinen hanke, joka käynnistyi vuonna
2011, suomalaisen sarjakuvan 100-vuotisjuhlavuotena.
Sarjakuvamuseohankkeen taustajärjestönä toimii Sarjakuvan
tiedotuskeskus ry.


title: Sarjakuvan tiedotuskeskus

text:
Sarjakuvamuseohankkeen ensisijainen tehtävä on luoda kattava
tutkimustietokanta suomalaisista sarjakuvaoriginaaleista, luetteloida materiaalit ja tarjota tutkijoille pääsy tutkimaan aineistoja.
Hankkeen missio on edistää sarjakuvataiteen ymmärrystä ja
arvostusta sekä lisätä keskustelua ja tutkimusta tämän maailman
suosituimman taiteenlajin kulttuurisista, taiteellisista ja
historiallisista vaikutuksista. Suomen sarjakuvaseuran
kirjastokokoelman kehitystyö liittyy myös Sarjakuvamuseohankkeeseen
ja tulevaisuudessa kokoelmatoiminnat tulevat lähentymään
entisestään.


title: Sarjakuvan tiedotuskeskus

text: Sarjakuvan tutkimuskirjasto -projekti käynnistyi vuonna 2013 osana Sarjakuvamuseohanketta. Projektin puitteissa Suomen sarjakuvaseuran kokoelman tietokantaan on kerätty mm. kotimaisten sarjakuvaa käsittelevien väitöskirjojen, lisensiaatintöiden, pro gradu -tutkielmien, esitelmien, artikkeleiden ja sarjakuvatietokirjojen viitetietoja. Osa julkaisuista on luettavissa verkossa sekä selailukappaleena Suomen sarjakuvaseuran kirjastokokoelmassa.


title: Sarjakuvan tiedotuskeskus

text: Suomen sarjakuvamuseo


title: Live in London (Amon Düül II:n albumi)

text: Live in London on Amon Düül II-yhtyeen livealbumi vuodelta 1973.


title: VJ (taidemuoto)

text: VJ on ammattinimike reaaliaikaisen kuvantuottamiseen erikoistuneille esiintyjille. Nimike on syntynyt englannin kielen sanoista "video jockey" (vrt. DJ). Suomessa usein käytetty ammattia kuvaava nimike on visualisti.


title: VJ (taidemuoto)

text: Tuottaakseen visuaalista kuvavirtaa VJ voi muusikoiden tapaan miksata esityksensä aiemmin tuotetusta materiaalista tai tuottaa esityksen reaaliaikaisesti improvisoiden. Näin toimiessaan hän hyödyntää usein generatiivista grafiikkaa sekä visuaalisia tehosteita tuottavia ohjelmia ja laitteita. Kuvavirtaa ohjataan tyypillisesti tietokoneohjelmien sekä kuvamanipulaatiolaitteiden, kuten videomiksereiden avulla. Laitteiden tehosteita ohjataan usein osittain automoidusti. Visualistit voivat myös kehittää omia sovellutuksia esityksen hallintaan.


title: VJ (taidemuoto)

text: Esiintymistilanteessa kuvasignaalia muokataan esimerkiksi tilassa kuullun äänen rytmin sekä taajuuden perusteella. Signaalin hallinnassa voidaan soveltaa myös muita sensoreita kuten videokameran kuvaan. Tietokoneohjelmien hallinnassa sovelletaan usein erilaisia MIDI-laitteita tai VJ:n itsensä valmistamia, esimerkiksi peliohjaimiin perustuvia laitteita. Syntyvä kuvasignaali välitetään esittämistilaan installoituihin laitteisiin kuten monitoreihin sekä videoprojektoreihin ja heijastetaan tilaan sijoitettuihin kankaisiin tai arkkitehtuuriin.


title: VJ (taidemuoto)

text: Tyypillisesti VJ:t esiintyvät musiikkitapahtumissa, kuten keikoilla sekä festivaaleilla. Näissä yhteyksissä tuotettu kuvasto muodostaa usein tulkinnan muusikoiden tai DJ:n tuottamasta musiikista sekä muista lavan ja esiintymispaikan tapahtumista. Ammattimaisina kuvantuottajina VJ:t saattavat työskennellä myös sisustajien, graafikkojen, valaisijoiden tai tapahtumatuottajien rinnalla, osallistuen esimerkiksi yökerhojen visuaalisen ilmeen luomiseen tai vastaten julkisissa tiloissa toteutettujen yleisötapahtumien visuaalisesta ilmeestä. VJ-kulttuurilla on ollut vastavuoroista vaikutusta demoskenessä hyödynnettävän tietokonedemo-estetiikan kehittymiseen.


title: VJ (taidemuoto)

text: Visualistien työskentelyyn törmää usein myös yhteyksissä kuvataiteeseen ja monet Suomessa toimivista visualisteista ovat myös mediataiteilijoita. VJ-kulttuurin kehittymiseen on myötävaikuttanut videotaiteen kehitys. Usein taidegallerioissa esitettävät interaktiiviset videoinstallaatiot hyödyntävät samoja teknologioita ja ohjelmistoja kuin VJ:t keikkatilanteissa.


title: Ilselil Larsen

text: Ilselil Larsen (s. 1. heinäkuuta 1934 Århus, Tanska) on tanskalainen näyttelijä. Hän esiintyi kuudessatoista elokuvassa vuosina 1940–1958.


title: Humppasheikkailu

text: Humppasheikkailu on 14. maaliskuuta 2012 julkaistu Eläkeläisten studioalbumi. Albumilla on versioita muun muassa Black Sabbathin, Kissin ja HIMin kappaleista. Orkesterin käsittelyssä on myös uudempaa kotimaista musiikkia, kuten Kalma-Almaa (Mirel Wagner) ja Battle Beastia.Levyllä on myös n. 26-minuuttinen piiloraita, jota ei ole mainittu levyn kannessa. Raidan lopussa on n. 2.30 kestävä kappale Humppapaimen (Hüsker Dü - Diane).


title: Ulla Järvi

text: Ulla Järvi (s. 20. syyskuuta 1962 Korpilahti) on suomalainen toimittaja ja terveysviestinnän tutkija. Hän työskentelee Suomen tiedetoimittajain liiton pääsihteerinä.


title: Ulla Järvi

text: Järvi on väitellyt journalistiikasta Jyväskylän yliopistossa 2011. Hänen väitöskirjansa ”Media terveyden lähteillä. Miten sairaus ja terveys rakentuvat 2000-luvun mediassa” käsittelee terveysjournalismia ja mediavälitteistä terveysvalistusta. Väitöstutkimus jakaa terveysjournalismin kolmeen lajityyppiin: tieteelliseen, inhimilliseen ja taloudelliseen terveysjournalismiin. Käytännön journalismissa korostuvat yksilön vastuu omasta terveydestään, joka nähdään pääsääntöisesti fyysisenä terveytenä. Sairauden kuluista yksittäisille potilaille vaietaan, mutta sairauksille annetaan mediassa mielellään "hintalappuja", jotka osoittavat sairauksien tulevan kalliiksi yhteiskunnalle. Aikakauslehden sairauskuvastoissa potilaat esitetään toimeliaina ja pärjäävinä kansalaisina. Sairauden rujous piiloutuu mediassa.


title: Ulla Järvi

text: Ulla Järvi kolumnoi säännöllisesti muun muassa Salon Seudun Sanomissa.


title: Ulla Järvi

text: Suomen tiedetoimittajain liitto valitsi Järven Vuoden tiedetoimittajaksi vuonna 2014.


title: Alattio-Koutokeinojoen vesistö

text: Alattio-Koutokeinojoen vesistö () tai Alattiojoen vesistö () on vesistö Norjassa. Sen tärkein joki on Finnmarksviddalta Suomen rajalta ja Tromssan läänin rajalta alkava Koutokeinojoki eli Alattiojoki (), joka laskee Alattionvuonoon Alattion kaupungin luona. Vesistön valuma-alue on 8 963 km², mikä tekee siitä yhden Pohjois-Norjan suurimmista vesistöistä yhdessä Tenon ja Paatsjoen vesistöjen kanssa.


title: Alattio-Koutokeinojoen vesistö

text: Suomen puolella vesistöön kuuluvia järviä ovat Enontekiöllä lähellä Norjan rajaa sijaitsevat Nierijärvi (), Kalaton (pohjoissameksi Guoleheapme) ja Guoskatjávri sekä Norjan rajalla pääosin Suomen puolella sijaitseva Haukilompolo (pohjoissameksi Haŋŋáluoppal).


title: Curtiss T-32 Condor II

text: Curtiss T-32 Condor II tai Curtiss-Wright CW-4 oli 1930-luvulla valmistettu kaksitasoinen kaksimoottorinen matkustajalentokone. Sen alkuperämaa oli Yhdysvallat. Se suunniteltiin aluksi joukkojenkuljetuskoneeksi ja raskaaksi pommikoneeksi. Condoria käytettiin pääosin New Yorkin ja Miamin välisellä lentoreitillä. Condor (sarjanumero NR12384 c/n 41) oli myös Richard E. Byrdin toisen etelänaparetkikunnan postikoneena vuosina 1933−1935.